NEUVOSTON TÄYTÄNTÖÖNPANOASETUS (EU) N:o 796/2012,\nannettu 30 päivänä elokuuta 2012,\nlopullisen polkumyyntitullin käyttöön ottamisesta Kiinan kansantasavallasta peräisin olevien mappimekanismien tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella\nottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 9 artiklan 4 kohdan ja 11 artiklan 2, 5 ja 6 kohdan,\nNeuvosto otti asetuksella (EY) N:o 1136/2006 (2), jäljempänä ’alkuperäinen asetus’, käyttöön 27,1 ja 47,4 prosentin suuruiset lopulliset polkumyyntitullit Kiinan kansantasavallasta, jäljempänä ’Kiina’, peräisin olevien mappimekanismien tuonnissa.\n2. Toimenpiteiden voimassaolon päättymistä koskeva tarkastelupyyntö\nLopullisten polkumyynnin vastaisten toimenpiteiden voimassaolon lähestyvää päättymistä koskevan ilmoituksen (3) julkaisemisen jälkeen komissio vastaanotti 26 päivänä huhtikuuta 2011 perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelupyynnön. Pyynnön esitti mappimekanismien valmistajien edunvalvontajärjestö LAMMA (Lever arch mechanism manufacturers association), sellaisten kolmen unionin tuottajan puolesta, jäljempänä ’pyynnön esittäjät’, jotka edustavat merkittävää osaa eli tässä tapauksessa yli 50:tä prosenttia mappimekanismien kokonaistuotannosta unionissa.\nPyynnössä esitettiin riittävä näyttö siitä, että Kiinasta peräisin olevien mappimekanismien tuonnissa käyttöön otettujen toimenpiteiden voimassaolon päättyminen johtaisi todennäköisesti polkumyynnin ja unionin tuotannonalalle aiheutuneen vahingon jatkumiseen tai toistumiseen.\n3. Toimenpiteiden voimassaolon päättymistä koskevan tarkastelun vireillepano\nKun komissio oli neuvoa-antavaa komiteaa kuultuaan todennut, että on olemassa riittävä näyttö toimenpiteiden voimassaolon päättymistä koskevan tarkastelun panemiseksi vireille, se ilmoitti 23 päivänä heinäkuuta 2011 perusasetuksen 11 artiklan 2 kohdan mukaisen tarkastelun vireillepanosta julkaisemalla asiaa koskevan ilmoituksen (4), jäljempänä ’vireillepanoilmoitus’, Euroopan unionin virallisessa lehdessä.\n4.1 Tarkastelua koskeva tutkimusajanjakso ja tarkastelujakso\nPolkumyynnin jatkumisen tai toistumisen todennäköisyyttä koskeva tutkimus kattoi 1 päivän heinäkuuta 2010 ja 30 päivän kesäkuuta 2011 välisen ajanjakson, jäljempänä ’tarkastelua koskeva tutkimusajanjakso’. Vahingon jatkumisen tai toistumisen todennäköisyyden arvioinnin kannalta merkittäviä suuntauksia tarkasteltiin ajanjaksolla, joka ulottui 1 päivästä tammikuuta 2008 tarkastelua koskevan tutkimusajanjakson loppuun, jäljempänä ’tarkastelujakso’.\n4.2 Tutkimuksen osapuolet\nKomissio ilmoitti toimenpiteiden voimassaolon päättymistä koskevan tarkastelun vireillepanosta virallisesti pyynnön esittäjille, muille tiedossa oleville unionin tuottajille, asianomaisen maan vientiä harjoittaville tuottajille, etuyhteydettömille tuojille ja unionin käyttäjille, joita asian tiedettiin koskevan, sekä asianomaisen viejämaan edustajille.\nAsianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi vireillepanoilmoituksessa asetetussa määräajassa. Kaikkia niitä asianomaisia osapuolia kuultiin, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.\nKoska Kiinassa olevia vientiä harjoittavia tuottajia, etuyhteydettömiä tuojia ja unionin tuottajia oli ilmeisen runsaasti, vireillepanoilmoituksessa esitettiin otantamenetelmän käyttämistä perusasetuksen 17 artiklan mukaisesti.\nPystyäkseen päättämään Kiinassa olevia vientiä harjoittavia tuottajia ja etuyhteydettömiä tuojia koskevan otannan tarpeellisuudesta ja tarvittaessa valitsemaan niitä koskevan edustavan otoksen komissio pyysi kyseisiä osapuolia ilmoittautumaan 15 päivän kuluessa tarkastelun vireillepanosta ja toimittamaan komissiolle vireillepanoilmoituksessa pyydetyt tiedot. Koska yksikään Kiinassa oleva vientiä harjoittava tuottaja ei ilmoittautunut eikä toimittanut komissiolle vireillepanoilmoituksessa pyydettyjä tietoja ja koska vain yksi etuyhteydetön tuoja ilmoittautui muttei kuitenkaan toimittanut komissiolle vireillepanoilmoituksessa pyydettyjä tietoja, otantaa ei pidetty tarpeellisena kummassakaan tapauksessa.\nKomissio ilmoitti vireillepanoilmoituksessa, että se oli alustavasti valinnut unionin tuottajia edustavan otoksen. Tämä otos koostui kahdesta yrityksestä, jotka sisältyivät niihin kuuteen unionin tuottajaan, jotka olivat tiedossa ennen tutkimuksen vireillepanoa. Nämä kaksi yritystä valittiin otokseen niiden tarkasteltavana olevan tuotteen vuoden 2010 myynti- ja tuotantomäärien ja maantieteellisen sijainnin unionissa perusteella. Otos edusti yli 50:tä prosenttia arvioidusta unionin kokonaistuotannosta ja -myynnistä tarkastelua koskevalla tutkimusajanjaksolla. Asianomaisia osapuolia pyydettiin tutustumaan asiakirjoihin ja esittämään valintaa koskevat huomautuksensa 15 päivän kuluessa vireillepanoilmoituksen julkaisemisesta. Yksikään asianomainen osapuoli ei vastustanut ehdotettua otosta.\nKomissio lähetti kyselylomakkeet kahdelle otokseen valitulle unionin tuottajalle, ilmoittautuneelle tuojalle ja kaikille käyttäjille, joita asian tiedettiin koskevan.\nVastaukset saatiin kahdelta otokseen valitulta unionin tuottajalta ja kahdelta käyttäjältä. Johdanto-osan 9 kappaleessa mainittu ilmoittautunut etuyhteydetön tuoja ei vastannut otantaa koskeviin kysymyksiin eikä kyselylomakkeen kysymyksiin.\nKomissio hankki ja tarkisti kaikki tarpeellisiksi katsomansa tiedot sen määrittämiseksi, onko polkumyynnin ja siitä aiheutuvan vahingon jatkuminen tai toistuminen todennäköistä ja mikä on unionin edun mukaista. Tarkastuskäyntejä tehtiin seuraavien asianomaisten osapuolten toimitiloihin:\nIndustria Meccanica Lombarda S.r.l., Offanengo, Italia,\nNIKO Metallurgical company, d.d. Zelezniki, Slovenia;\nHIT OFFICE s.r.o. Teplice, Tšekki.\nTässä tarkastelussa tarkasteltavana oleva tuote on sama kuin alkuperäisessä asetuksessa, eli Kiinasta peräisin olevat mappimekanismit, joita yleensä käytetään arkkien ja muiden asiakirjojen arkistointiin kansioihin tai mappeihin ja jotka luokitellaan tällä hetkellä CN-koodiin ex 8305 10 00 (Taric-koodi 8305100050), jäljempänä ’tarkasteltavana oleva tuote’. Nämä mappimekanismit koostuvat aluslaatan päällä olevista tukevista kaarevista metalliosista (joita on yleensä kaksi) ja vähintään yhdestä aukaisuvivusta, joka mahdollistaa arkkien ja muiden asiakirjojen lisäämisen ja järjestämisen kansioon. Tässä tutkimuksessa tarkasteltavan tuotteen käsitteeseen eivät sisälly samaan CN-koodiin luokiteltavat rengaskirjamekanismit.\nTarkasteluun liittyvässä tutkimuksessa saatiin vahvistus sille, että alkuperäisen tutkimuksen tapaan tarkasteltavana olevalla tuotteella ja unionin tuottajien unionissa tuottamalla tuotteella on samat tekniset ja fyysiset perusominaisuudet ja samat käyttötarkoitukset. Niitä pidettiin tästä syystä perusasetuksen 1 artiklan 4 kohdan mukaisina samankaltaisina tuotteina.\nYksikään tiedossa olleista kiinalaisista vientiä harjoittavista tuottajista, joihin otettiin yhteyttä tarkastelun vireillepanon yhteydessä, ei toiminut yhteistyössä tässä tutkimuksessa (ks. johdanto-osan 9 kappale). Kiinan viranomaisille ilmoitettiin tästä asiasta ja perusasetuksen 18 artiklan 1 kohdan mahdollisesta soveltamisesta, ja niille annettiin mahdollisuus esittää huomautuksensa. Asiasta ei esitetty huomautuksia.\nTämän vuoksi ja perusasetuksen 18 artiklan 1 kohdan mukaisesti jäljempänä luetellut polkumyynnin jatkumisen tai toistumisen todennäköisyyttä koskevat havainnot oli tehtävä käytettävissä, erityisesti julkisesti saatavilla olevien tietojen perusteella. Tällaisia tietolähteitä ovat yritysten viralliset internetsivustot, internetin tuotehakukoneet, tarkastelupyynnössä annetut tiedot ja yhteistyössä toimineilta osapuolilta (eli pyynnön esittäjiltä ja otokseen valituilta unionin tuottajilta) tarkastelua koskevan tutkimuksen aikana saadut tiedot.\n2. Polkumyyntituonti tarkastelua koskevan tutkimusajanjakson aikana\nVireillepanoilmoituksessa esitettiin vertailumaan käyttämistä normaaliarvon määrittämistä varten.\nKoska Kiinassa olevat vientiä harjoittavat tuottajat ja unionin etuyhteydettömät tuojat eivät toimineet yhteistyössä tutkimuksessa, komissio ei kyennyt vientihinnan määrittämiseksi toteamaan vientimyynnin määriä tai hintoja vientitapahtumakohtaisesti. Tätä varten komissio pohti vaihtoehtoisia keinoja vientihinnan määrittämiseksi.\nEnsinnäkin tarkasteltiin, voitaisiinko vaihtoehtoisena keinona vientihintojen määrittämiseksi käyttää Eurostatin tilastoja vertaamalla niitä muihin käytettävissä oleviin tietoihin. Näitä tietoja pidettiin soveltumattomina, koska yksi lähteistä sisälsi tietoja myös muusta kuin tarkasteltavana olevan tuotteen tuonnista eivätkä muut tietolähteet mahdollistaneet vientihintojen vertailua tuotelajeittain unionin tuotannonalan hintoihin.\nToiseksi komissio tarkasteli myös tarkastelupyyntöön sisältyvien vientihintojen käyttöä kyseiseen tarkoitukseen. On muistettava, että tätä menetelmää käytettiin alkuperäisessä tutkimuksessa ja että se mahdollistaa vertailun tuotelajeittain. Tarkastelupyyntöön sisältyvissä kauppalaskuissa olevat vientihinnat koskivat kuitenkin vientiä muihin kolmansiin maihin.\nNäin ollen polkumyyntimarginaalia ei voitu laskea unioniin suuntautuneen viennin hintojen perusteella eikä ollut mahdollista vahvistaa polkumyyntiä. Sen vuoksi tutkimuksessa keskityttiin polkumyynnin toistumisen todennäköisyyteen.\n3. Polkumyynnin toistumisen todennäköisyys\nTutkittaessa polkumyynnin toistumisen todennäköisyyttä analysoitiin seuraavia tekijöitä: normaaliarvon ja kolmansiin maihin suuntautuneen viennin hintojen suhde, tuotantokapasiteetti, tuotanto ja käyttämätön kapasiteetti Kiinassa sekä unionin markkinoiden houkuttelevuus Kiinasta peräisin olevan viennin kannalta.\n3.1 Normaaliarvon ja kolmansiin maihin suuntautuneen viennin hintojen suhde\nKoska kiinalaiset vientiä harjoittavat tuottajat eivät toimineet yhteistyössä tutkimuksessa, normaaliarvoa verrattiin Kiinan vientihintoihin perusasetuksen 2 artiklan 7 kohdan mukaisesti.\n3.1.1 Normaaliarvon määrittämisperusteet\nKoska Kiina on siirtymätalous, normaaliarvo oli perusasetuksen 2 artiklan 7 kohdan a alakohdan mukaisesti määritettävä asianmukaisessa kolmannessa maassa, joka on markkinatalousmaa, jäljempänä ’vertailumaa’, käytettävän hinnan tai laskennallisen arvon perusteella taikka vertailumaasta muihin maihin, myös unioniin, suuntautuvan viennin hinnan perusteella taikka, jos tämä ei ole mahdollista, millä tahansa hyväksyttävällä perusteella, mukaan lukien samankaltaisesta tuotteesta tosiasiallisesti unionissa maksettu tai maksettavaksi tuleva hinta, jota on tarvittaessa oikaistu kohtuullisella voittomarginaalilla.\nUnionin tuotannonalan esittämässä tarkastelupyynnössä mainittiin useita tuottajia, jotka toimivat unionin ulkopuolisessa markkinatalousmaassa (nimittäin Intiassa, Iranissa ja Thaimaassa). Tarkastelun vireillepanon jälkeen komissio otti asianmukaisesti yhteyttä näihin tuottajiin sekä kyseisten maiden muihin mahdollisiin tuottajiin, jotka voitiin yksilöidä julkisesti saatavilla olevista lähteistä.\nVireillepanoilmoituksessa mainittiin, että jos yhteistyö unionin ulkopuolisten markkinatalousmaiden tuottajien kanssa ei ole mahdollista, komissio aikoi käyttää unionissa tosiasiallisesti maksettuja tai maksettaviksi tulevia hintoja normaaliarvon määrittämisen perustana. Näitä hintojahan käytettiin alkuperäisessä tutkimuksessa normaaliarvon määrittämisen perustana.\nYksikään asianomainen osapuoli ei esittänyt huomautuksia siitä, soveltuuko edellä mainittu perusta normaaliarvon määrittämiseen.\nYksikään unionin ulkopuolisen markkinatalousmaan tuottaja, johon komissio oli ottanut yhteyttä, ei päättänyt toimia yhteistyössä tässä tarkastelussa.\nSen vuoksi komissiolla ei ollut muuta vaihtoehtoa kuin määrittää normaaliarvo unionissa tosiasiallisesti maksettujen tai maksettaviksi tulevien hintojen perusteella.\nNormaaliarvo määritettiin perusasetuksen 2 artiklan 7 kohdan a alakohdan mukaisesti unionissa samankaltaisesta tuotteesta tavanomaisessa kaupankäynnissä tosiasiallisesti maksetun tai maksettavaksi tulevan hinnan perusteella (ks. johdanto-osan 26–31 kappale).\nTämän vuoksi normaaliarvoksi vahvistettiin otokseen valittujen unionin tuottajien riippumattomilta asiakkailtaan kotimarkkinamyynnissä veloittamien hintojen painotettu keskiarvo.\nEnsiksi määritettiin, oliko otokseen valittujen unionin tuottajien samankaltaisen tuotteen kotimarkkinamyynti riippumattomille asiakkaille edustavaa perusasetuksen 2 artiklan 2 kohdan mukaisesti eli oliko kyseisen myynnin kokonaismäärä vähintään 5 prosenttia tarkasteltavana olevan tuotteen unioniin suuntautuneen viennin kokonaismäärästä. Koska Kiinassa olevat vientiä harjoittavat tuottajat eivät toimineet yhteistyössä tutkimuksessa, unioniin suuntautuneen viennin kokonaismäärä oli määritettävä käytettävissä olevien tietojen perusteella. Eurostatin tilastoja ja muita tilastoja pidettiin soveltumattomina käytettäviksi polkumyynnin jatkumisen määrittämiseen, mutta niitä voidaan kuitenkin käyttää osoittamaan unioniin suuntautuneen tuonnin taso (jota tarvitaan Kiinasta peräisin olevan viennin kokonaismäärän määrittämiseksi) (ks. johdanto-osan 21 kappale). Tämän perusteella otokseen valittujen unionin tuottajien kotimarkkinamyynnin katsottiin olevan riittävän edustava tarkastelua koskevalla tutkimusajanjaksolla. Koska Kiinassa olevat viejät eivät toimineet yhteistyössä tutkimuksessa, ei ollut mahdollista analysoida edustavuutta tuotelajeittain.\nTämän jälkeen komissio tarkasteli, voitiinko kunkin otokseen valitun unionin tuottajan kotimarkkinamyynnin katsoa tapahtuneen tavanomaisessa kaupankäynnissä eli olivatko kunkin otokseen valitun unionin tuottajan keskimääräiset myyntihinnat yhtä suuret tai suuremmat kuin keskimääräiset tuotantokustannukset ja näin ollen kannattavia.\nTämän perusteella todettiin, että unionin tuottajien myynti oli keskimäärin kannattavaa, ja näin ollen normaaliarvo määritettiin otokseen valittujen unionin tuottajien myyntihintojen painotetun keskiarvon perusteella.\nKoska vientiä harjoittavat tuottajat eivät toimineet yhteistyössä tutkimuksessa, sopivimpana perustana vientihinnan määrittämiseksi pidettiin Kiinasta kolmansiin maihin suuntautuneen viennin hintatietoja, jotka sisältyvät tarkastelupyyntöön.\nPainotettua keskimääräistä normaaliarvoa ja painotettua keskimääräistä vientihintaa vertailtiin noudettuna lähettäjältä -tasolla. Tämä vertailu osoitti, että tarkastelupyynnössä esitetyt kolmansiin maihin suuntautuneen viennin hinnat olivat huomattavasti alhaisempia (yli 30 prosenttia) kuin normaaliarvo. Tämä osoittaa, että unioniin suuntautuva vienti tapahtuu todennäköisesti polkumyyntihinnoin, jos toimenpiteet kumottaisiin.\n3.2 Vientiä harjoittavien tuottajien tuotantokapasiteetti\nKoska vientiä harjoittavat tuottajat eivät toimineet yhteistyössä tutkimuksessa, seuraavat päätelmät perustuvat pääasiassa tarkastelupyynnössä annettuihin tietoihin, joita on mahdollisuuksien mukaan verrattu julkisesti saatavilla oleviin tietoihin.\nKiinan mappimekanismien tuotantokapasiteetin arvioitiin olevan unionin tuotannonalan toimittamien tietojen perusteella vähintään 600–700 miljoonaa kappaletta.\nLisäksi tutkimuksen aikana saaduista tiedoista käy ilmi, että Kiinan mappimekanismien tuotantokapasiteetti on helposti lisättävissä, koska kysynnän lisääntyessä on muun muassa helppoa palkata lisätyövoimaa ja kone- ja laiteinvestointien tarve on vähäistä.\nYksikään asianomainen osapuoli ei esittänyt Kiinan tuotantokapasiteettiin liittyviä muita huomautuksia ja/tai tietoja.\nTämän perusteella Kiinan tuotantokapasiteetti on noin 170–350 prosenttia suurempi kuin unionin kulutus ja huomattavasti enemmän kuin unionin tuotanto.\n3.3 Kiinassa olevien vientiä harjoittavien tuottajien tuotanto ja käyttämätön kapasiteetti\nKoska vientiä harjoittavat tuottajat eivät toimineet yhteistyössä tutkimuksessa, tosiasiallista tuotantoa ja käyttämätöntä kapasiteettia koskevat tiedot perustuivat pääasiassa tarkastelupyynnössä annettuihin tietoihin, joita verrattiin mahdollisuuksien mukaan julkisesti saatavilla oleviin tietoihin.\nTarkastelupyynnössä mappimekanismien tuotannon arvioitiin olevan 200–400 miljoonaa kappaletta ja käyttämättömän kapasiteetin 200–500 miljoonaa kappaletta. Tämä käyttämätön kapasiteetti vastaa suunnilleen unionin kulutusta.\nEsitettyjä arvioita pidettiin kohtuullisina sen jälkeen, kun niitä oli vertailtu mahdollisuuksien mukaan julkisesti saatavilla oleviin lähteisiin.\nKäyttämättömästä kapasiteetista tutkimuksen aikana saaduista tiedoista käy ilmi, että Kiinan mappimekanismien tuotantokapasiteetti on helposti lisättävissä, koska kysynnän lisääntyessä on muun muassa helppoa palkata lisätyövoimaa ja kone- ja laiteinvestointien tarve on vähäistä (ks. johdanto-osan 41 kappale).\nEdellä esitetyn perusteella voidaan kohtuudella päätellä, että Kiinassa on huomattavasti käyttämätöntä kapasiteettia. On hyvin todennäköistä, että tällainen käyttämätön kapasiteetti suunnattaisiin unionin markkinoille, jos toimenpiteet kumottaisiin (ks. johdanto-osan 49–55 kappale).\n3.4 Unionin markkinoiden houkuttelevuus\nTarkastelun aikana kerätyistä tiedoista käy ilmi, että unionin markkinat olisivat houkutteleva vientimarkkina-alue Kiinasta peräisin oleville mappimekanismeille, jos toimenpiteet kumottaisiin. On muistettava, että ennen voimassa olevien toimenpiteiden käyttöönottoa kulutus unionissa oli huomattavaa, lähes 400 miljoonaa kappaletta. Samaan aikaan Kiinasta peräisin oleva tuonti oli yli 200 miljoonaa kappaletta ja sen osuus oli yli 50 prosenttia unionin kokonaiskulutuksesta.\nTutkimuksesta on käynyt ilmi, että mappimekanismien kysyntä on unionissa edelleen huomattavaa. Kulutus on unionissa vähentynyt vain hieman tarkastelujakson aikana ja unionin mappimekanismimarkkinat ovat edelleen maailman suurimmat yli 50 prosentin osuudella maailmanmarkkinoista (ks. johdanto-osan 63, 64 ja 98 kappale).\nLisäksi muita mappimekanismimarkkinoita on vähän, eivätkä ne todennäköisesti pysty käyttämään Kiinan ylimääräistä kapasiteettia.\nKiinasta kolmansiin maihin suuntautuneen viennin hintojen vertailusta unionin markkinoiden hintoihin käy myös ilmi, että unionin markkinat olisivat houkuttelevia tällaiselle halpatuonnille, jos toimenpiteet kumottaisiin (ks. johdanto-osan 38 kappale). Tämä johtuu myös siitä, että unionin markkinoilla vallitsevat hinnat ovat yleisesti ottaen korkeammat kuin muilla vientimarkkinoilla.\nEdellä esitettyjen huomioiden valossa todettakoon, että jos toimenpiteet kumottaisiin, olisi todennäköistä, että Kiinasta peräisin oleva vienti suuntautuisi unionin markkinoille.\nKiinassa olevista tuottajista julkisesti saatavilla olevista tiedoista käy ilmi, että useimmat kyseisistä yrityksistä suuntaavat myyntinsä pääasiassa tai yksinomaan vientimarkkinoille.\nOlisi myös huomattava, että lopullisten toimenpiteiden käyttöönoton jälkeen on tullut ilmi useita mappimekanismien väärään tullinimikkeeseen luokittelua koskevia tapauksia, joissa suuria määriä erillään olevia mappimekanismeja ja kansia on ilmoitettu tullille täydellisinä mappeina. Tällainen tuonnin ilmoittaminen on johtanut tullittomuuteen. Virheellinen tariffiin luokitteluun sai tullikoodeksikomitean (marraskuussa 2010) antamaan selventävän lausunnon, jonka mukaan tällaisissa olosuhteissa tuodut mappimekanismit on ilmoitettava tullille erikseen. On liian aikaista määrittää, onko tällä lausunnolla ollut haluttua vaikutusta, ja komissio aikoo seurata tilannetta tiiviisti. Tämä käytäntö kuitenkin antoi lisänäyttöä siitä, että toimenpiteistä huolimatta unionin markkinat ovat edelleen houkuttelevat Kiinassa oleville vientiä harjoittaville tuottajille.\n3.5 Polkumyynnin toistumisen todennäköisyyttä koskevat päätelmät\nTarkastelupyyntöön sisältyvien kolmansiin maihin suuntautuneen viennin hintojen ja unionin markkinoiden hinnan välisestä vertailusta käy ilmi, että polkumyynnin toistuminen on erittäin todennäköistä (ks. johdanto-osan 38 kappale).\nOttaen lisäksi huomioon se, että Kiinassa on käytettävissä huomattava tuotantokapasiteetti, että kiinalaisilla tuottajilla on valmiudet lisätä nopeasti tuotantomääriään ja suunnata ne vientiin, että tällainen vienti tapahtuisi todennäköisesti alhaisin hinnoin ja että unionin markkinat ovat houkutteleva kohde tällaiselle viennille, on kohtuullista olettaa, että jos toimenpiteet kumottaisiin, Kiinasta unioniin polkumyyntihinnoin vietävien mappimekanismien määrä lisääntyisi.\nTarkastelua koskevalla tutkimusajanjaksolla mappimekanismeja valmisti unionissa kuusi tiedossa olevaa tuottajaa, joista kolme oli pyynnön esittäjinä tarkasteltavana olevassa asiassa. Tämän tutkimuksen aikana yksikään muu yritys ei ilmoittautunut unionin tuottajaksi. Sen vuoksi katsotaan, että kyseiset kuusi tuottajaa muodostavat perusasetuksen 4 artiklan 1 kohdassa ja 5 artiklan 4 kohdassa tarkoitetun unionin tuotannonalan, jäljempänä ’unionin tuotannonala’.\nE. TILANNE UNIONIN MARKKINOILLA\nTiedot vahinkoa koskevaa analyysiä varten saatiin Eurostatin tilastoista ja muista komission käytettävissä olevista tilastolähteistä, tarkastelupyynnöstä, kyselyyn saaduista vastauksista ja tarkastuskäyntien aikana kerätyistä tiedoista.\nMakrotalouden indikaattorit eli tuotanto, tuotantokapasiteetti, kapasiteetin käyttöaste, myynti unionissa ja kolmansien maiden markkinoille, markkinaosuus, kasvu, työllisyys ja tuottavuus, tosiasiallisen polkumyyntimarginaalin suuruus ja toipuminen aiemmasta polkumyynnistä perustuvat unionin tuotannonalan toimittamiin tietoihin. Tässä yhteydessä kahdelta otokseen valitulta unionin tuottajalta kyselyyn saatuja vastauksia täydennettiin kaikkien muiden unionin tuottajien toimittamilla tiedoilla.\nMikrotalouden indikaattorit eli varastot, palkat, myyntihinnat, kannattavuus, investoinnit, sijoitetun pääoman tuotto, kassavirta ja pääoman saanti perustuvat kahden otokseen valitun unionin tuottajan toimittamiin tietoihin. Koska otokseen valitut yritykset edustavat yli 50:tä prosenttia arvioidusta unionin kokonaistuotannosta ja -myynnistä, otokseen valittujen unionin tuottajien katsottiin edustavan unionin tuotannonalaa tässä tarkastelussa. Kahta otokseen valittua yritystä koskevat tiedot voidaan esittää ainoastaan indeksoidussa muodossa, jotta liiketoiminnan kannalta arkaluonteisten tietojen luottamuksellisuus säilyy perusasetuksen 19 artiklan mukaisesti.\nKoska kiinalaiset vientiä harjoittavat tuottajat ja etuyhteydettömät tuojat eivät toimineet yhteistyössä tutkimuksessa, tuontihintojen ja hintojen alittavuuden kehitys perustuu vaihtoehtoisiin lähteisiin kuten tarkastelupyyntöön, Eurostatin tilastoihin, muihin komission käytettävissä oleviin luottamuksellisiin tilastoihin ja tarkastuskäyntien aikana kerättyihin tietoihin. Tuontitiedot perustuivat tarkastelupyyntöön, joka puolestaan perustui Eurostatin tietoihin. Koska nämä tiedot koskivat myös muuta kuin tarkastelun kohteena olevan tuotteen tuontia, niitä vertailtiin komission käytettävissä oleviin muihin luottamuksellisiin tilastolähteisiin ja oikaistiin asianmukaisesti. Siksi jotkin jäljempänä olevat luvut on indeksoitu tai suluissa luottamuksellisten tilastotietojen suojaamiseksi.\n2. Kulutus unionin markkinoilla\nUnionin kulutus määritettiin unionin tuotannonalan unionin markkinoille suuntautuneen myynnin määrän ja tuonnin perusteella. Todettiin, että tarkastelua koskevan tutkimusajanjakson aikana kulutus oli 200–350 miljoonaa kappaletta.\nMappimekanismien kulutus unionissa väheni 12 prosenttia tarkastelujaksolla. Tämän voidaan katsoa osittain johtuneen talouskriisistä ja kulutustottumusten muutoksista (esimerkiksi vihreän toimiston ja sähköisen arkistoinnin edistäminen ja hallinnollisten työpaikkojen yleinen väheneminen).\nIndeksi (2008 = 100)\nKyselyvastaukset, tarkastelupyyntö, Eurostat ja komission käytettävissä olevat muut tilastolähteet.\n3. Kiinasta peräisin olevan tuonnin määrä ja markkinaosuus\nKuten jäljempänä taulukossa 2 esitetään, markkinaosuus väheni 54 prosenttia tarkastelujakson aikana.\nLisäksi vuonna 2006 tapahtuneen polkumyyntitullien käyttöönoton jälkeen Kiinasta peräisin olevan tuonnin markkinaosuus supistui huomattavasti alkuperäisen tutkimuksen tutkimusajanjakson 51 prosentista 7–15 prosenttiin tarkastelua koskevalla tutkimusajanjaksolla. Kiinasta peräisin olevan tuonnin määrät pysyivät vähäisinä tarkastelujaksolla voimassa olevien polkumyyntitoimenpiteiden vuoksi. Kiinasta peräisin oleva tuonti oli kuitenkin edelleen merkittävä lähde (85–95 prosenttia tarkastelua koskevalla tutkimusajanjaksolla) unionin kokonaistuonnissa, koska muiden kolmansien maiden mappimekanismien vienti oli vähäistä. Tarkastelujaksolla tuonti väheni 59 prosenttia.\nTuonnin määrä Indeksi (2008 = 100)\nTuonnin markkinaosuus Indeksi (2008 = 100)\n4. Kiinasta peräisin olevan tuonnin hintojen kehitys ja hintojen alittavuus\n4.1 Hintojen kehitys\nKoska kiinalaiset vientiä harjoittavat tuottajat eivät toimineet yhteistyössä tutkimuksessa ja vaihtoehtoiset lähteet puuttuivat, tarkkaa tuontihintaa ei ollut mahdollista määrittää. Tämä johtui siitä, että tilastoja pidettiin soveltumattomina, koska yksi lähteistä sisälsi tietoja myös muusta kuin tarkasteltavana olevan tuotteen tuonnista eivätkä muut tietolähteet mahdollistaneet vientihintojen vertailua unionin tuotannonalan hintoihin tuotelajeittain (ks. johdanto-osan 21 kappale).\nKomission käytettävissä olevien muiden luottamuksellisten tilastolähteiden katsottiin kuitenkin soveltuvan osoittamaan Kiinasta peräisin olevan tuonnin hintojen yleinen kehityssuuntaus. Tuontihintojen kehityksestä käy ilmi, että hinnat nousivat tarkastelujaksolla.\nTarkasteltavana olevan tuotteen tuontihinnat\n4.2 Hintojen alittavuus\nKoska kiinalaiset vientiä harjoittavat tuottajat eivät toimineet yhteistyössä tutkimuksessa ja vaihtoehtoiset lähteet puuttuivat, hintojen alittavuus laskettiin johdanto-osan 37 kappaleessa mainituista syistä tarkastelupyynnössä annettujen kolmansiin maihin suuntautuneen viennin hintojen perusteella. Alustavasti määritetty hintojen alittavuuden taso on noin 20 prosenttia.\n5. Muista kolmansista maista peräisin olevan tuonnin määrät ja markkinaosuudet\nMaailmanmarkkinoiden tärkeimmät mappimekanismien tuottajat sijaitsevat unionissa ja Kiinassa. Tuonti muista kolmansista maista kuten Intiasta todettiin vähäpätöiseksi. Tällaisen tuonnin osuus oli alle 1 prosentin.\n6. Unionin tuotannonalan taloudellinen tilanne\nKomissio tarkasteli perusasetuksen 3 artiklan 5 kohdan mukaisesti kaikkia sellaisia olennaisia taloudellisia tekijöitä ja indikaattoreita, jotka vaikuttavat unionin tuotannonalan tilanteeseen.\n6.1 Makrotaloudelliset tekijät\nUnionin tuotannon määrä on pysynyt samalla tasolla tarkastelujaksolla lukuun ottamatta vuotta 2009. Vuonna 2009 tapahtunut tuotannon väheneminen, joka johtui jossain määrin maailmanlaajuisesta talouskriisistä, kompensoitui vuonna 2010 tapahtuneella tuotannon lisääntymisellä.\nVaikka myynnin kehitys unionissa oli laskusuuntainen (ks. johdanto-osan 75–77 kappale), unionin tuottajat pystyivät säilyttämään tuotantotasonsa tarkastelujaksolla, koska ne pystyivät lisäämään vientiään kolmansien maiden markkinoille (ks. johdanto-osan 78 kappale).\nMäärä (tuhatta kappaletta)\nb) Tuotantokapasiteetti ja kapasiteetin käyttöaste\nTuotantokapasiteetti kasvoi hieman unionin tuottajien tarkastelujaksolla toteuttamien tuotantokapasiteettia lisänneiden investointien ja nykyaikaistamistoimien ansiosta. Kapasiteetin käyttöaste pysyi melko vakaana; se aleni hieman vuonna 2009. Tämä lievä aleneminen johtuu pääasiassa maailmanlaajuisen talouskriisin vaikutuksista kyseisenä vuonna.\nTuotantokapasiteetti ja kapasiteetin käyttöaste\nc) Myyntimäärät unionissa\nSeuraavassa taulukossa esitetään unionin tuotannonalan myynti riippumattomille asiakkaille unionin markkinoilla.\nMyynti riippumattomille asiakkaille\nMyynti unionissa väheni tarkastelujaksolla 4 prosenttia.\nVuonna 2009 myynti supistui 11 prosenttia. Tämä väheneminen johtuu maailmanlaajuisen talouskriisin vaikutuksista. Seuraavina vuosina myynti elpyi ja oli lähellä vuoden 2008 tasoa tarkastelua koskevalla tutkimusajanjaksolla.\nd) Myynti kolmansiin maihin\nSeuraavassa taulukossa esitetään unionin tuotannonalan myynti kolmansien maiden markkinoille ja siitä käy ilmi, että myynti kasvoi jyrkästi tarkastelujaksolla.\nMyynti kolmansiin maihin\nVaikka myynti väheni unionissa, unionin tuotannonalan markkinaosuus kasvoi 9 prosenttia tarkastelujaksolla saavuttaen 80–93 prosentin osuuden tarkastelua koskevalla tutkimusajanjaksolla. Unionin markkinaosuuden kasvu johtui kulutuksen supistumisesta unionissa ja Kiinasta peräisin olevan tuonnin markkinaosuuden supistumisesta.\nVuoden 2008 ja tarkastelua koskevan tutkimusajanjakson välisenä aikana unionin kulutus väheni 12 prosenttia. Unionin tuottajien myynnin määrä unionin markkinoilla supistui 4 prosenttia. Unionin tuottajien markkinaosuus kasvoi 9 prosenttia.\nTuotannonalan työllisyys heikkeni unionissa tarkastelujakson aikana. Tämä heikkeneminen liittyi unionin tuotannonalan toteuttamaan tuotantoprosessin nykyaikaistamiseen ja koneistamiseen.\nUnionin tuotannonalan työvoiman tuottavuus ilmaistuna tuotantomääränä työntekijää kohden vuodessa kehittyi myönteisesti tarkastelujaksolla ja pysyi vakaana vuonna 2010 ja tarkastelua koskevalla tutkimusajanjaksolla.\nTuottavuuden kasvu liittyi johdanto-osan 93 kappaleessa kuvattaviin nykyaikaistamistoimiin.\nTuottavuus (tuhatta kappaletta vuodessa)\ni) Tosiasiallisen polkumyyntimarginaalin suuruus ja toipuminen aiemmasta polkumyynnistä\nOn muistettava, että johdanto-osan 19–23 kappaleessa kuvatuista olosuhteista johtuen polkumyyntimarginaalin laskeminen ei ollut mahdollista. Polkumyynnin toistumisen todennäköisyys määritettiin kuitenkin vertaamalla unionin tuotannonalan keskimääräisistä myyntihinnoista johdettua normaaliarvoa kolmansiin maihin suuntautuneen viennin hinnoista johdettuun vientihintaan.\nAnalyysistä käy ilmi, että unionin tuotannonala elpyi suurelta osin polkumyyntituonnin vastaisten toimenpiteiden käyttöönoton ansiosta ja että voimassa olevat toimenpiteet ovat osoittautuneet tehokkaiksi.\n6.2 Mikrotaloudelliset tekijät\nSeuraavassa taulukossa esitetään varastojen määrä kunkin tilikauden lopussa.\nTutkimuksesta kävi ilmi, että unionin tuotannonalan hallussa olleet varastot eivät olleet merkityksellinen indikaattori unionin tuotannonalan taloudellisen tilanteen arvioimiseksi, koska varastojen määrä vaihtelee kausittain.\nTarkastelujakson aikana keskimääräinen palkka työntekijää kohti nousi 33 prosenttia.\nPalkat (kustannukset työntekijää kohti)\nMappimekanismien keskimääräiset yksikköhinnat unionissa kohosivat hieman vuoden 2008 ja tarkastelua koskevan tutkimusajanjakson välisenä aikana. Suhteellinen hintojen aleneminen vuonna 2010 verrattuna vuoteen 2009 johtuu raaka-aineiden hintojen heilahtelusta.\nYksikköhinta unionin markkinoilla\nSeuraavassa taulukossa esitetyt kannattavuusmarginaalit määritettiin esittämällä unionin tuotannonalan taloudellinen tulos prosentteina unionin markkinoilla tapahtuneen myynnin liikevaihdosta.\nEnnen lopullisten toimenpiteiden käyttöönottoa vuonna 2006 unionin tuotannonala oli voimakkaasti tappiollinen. Sen jälkeen tuotannonalan taloudellinen tilanne parani tarkastelujaksolla mutta pysyi kuitenkin tarkastelua koskevalla tutkimusajanjaksolla alle alkuperäisessä tutkimuksessa voittomarginaalille vahvistetun 5 prosentin tason.\ne) Investoinnit, sijoitetun pääoman tuotto ja kassavirta\nSeuraavassa taulukossa esitetään investointien, sijoitetun pääoman tuoton ja kassavirran kehityssuuntaukset.\nInvestoinnit, sijoitetun pääoman tuotto ja kassavirta\nKun unionin tuotannonala elpyi vuonna 2006 käyttöön otettujen toimenpiteiden ansiosta, se investoi erityisesti vuosina 2008 ja 2009 huomattavasti tuotantoinfrastruktuurin nykyaikaistamiseen ja laajentamiseen. Parantunut kannattavuus näkyy myös parantuneena kassavirtana.\nf) Pääoman saatavuus\nTutkimuksessa ei tullut esiin mitään erityisiä ongelmia unionin tuotannonalan kyvyssä hankkia pääomaa.\n6.3 Unionin tuotannonalan taloudellista tilannetta koskevat päätelmät\nEdellä mainitun analyysin perusteella unionin tuotannonalan taloudellinen tilanne on parantunut, ja tuotannonala on osoittautunut elinkelpoiseksi vuonna 2006 tapahtuneen toimenpiteiden käyttöönoton jälkeen. Kun otetaan kuitenkin huomioon se, että edellä mainittu myönteinen kehitys tapahtui vasta toimenpiteiden käyttöönoton jälkeen, että työllisyys on laskussa ja että kannattavuus on edelleen alle tavoitetason, tuotannonalan taloudellisen tilanteen katsotaan edelleen olevan hauras ja haavoittuva. Tämän vuoksi voidaan päätellä, että näytön perusteella vaikuttaa siltä, että vahingon poistuminen johtuu osittain tai kokonaan toimenpiteiden voimassaolosta.\nSiitä lähtien, kun voimassa olevat toimenpiteet otettiin käyttöön, unionin tuotannonalan tilanne on parantunut huomattavasti. Tämän analyysin perusteella tehdyt päätelmät kuitenkin osoittavat, että unionin tuotannonala on edelleen hauras ja haavoittuva.\nTällaisissa olosuhteissa on aiheellista analysoida merkittävän vahingon toistumisen todennäköisyyttä, jos toimenpiteet kumottaisiin, jotta voidaan tutkia, huonontaisiko Kiinasta peräisin olevan tuonnin määrän ja hinnan odotettu kehitys tuotannonalan tämänhetkistä tilannetta, jota kuvataan yksityiskohtaisesti johdanto-osan 98–106 kappaleessa.\nMaailmassa on kaksi keskeistä mappimekanismien tuottajaa – Kiina ja unioni. Maailmanlaajuisesti mappimekanismien suurin markkina-alue on unioni ja seuraavaksi suurimmat ovat Etelä-Amerikka ja Venäjä. Muissa maissa kuten Intiassa on pieniä tuottajia, mutta ne keskittyvät omille kotimarkkinoilleen. Yhdysvallat ja Kanada käyttävät erilaisia arkistointijärjestelmiä.\nOn muistettava, että Kiinassa on huomattavasti käyttämätöntä kapasiteettia ja että mappimekanismien tuotantoa voitaisiin Kiinassa lisätä helposti (ks. johdanto-osan 45–48 kappale).\nOn myös muistettava, että Kiinan käyttämätön kapasiteetti vastaa suurin piirtein unionin kulutusta (ks. johdanto-osan 45 kappale).\nLisäksi todettiin, että Kiinan mappimekanismien lisätuotanto todennäköisesti vietäisiin unioniin, jos toimenpiteet kumottaisiin (ks. johdanto-osan 53 kappale). Tämä perustuu siihen, että unionin markkinat ovat edelleen maailman suurin mappimekanismien markkina-alue, jossa kulutus on suhteellisen vakaata ja hinnat ovat yleisesti ottaen korkeammat kuin muilla vientimarkkinoilla (ks. johdanto-osan 52 kappale). Lisäksi olisi otettava huomioon, että unionin ja Kiinan lisäksi ei ole muita merkittäviä mappimekanismeja vientiin tuottavia maita.\nLisäksi tuotantokapasiteettia voidaan lisätä Kiinassa helposti lisätyövoimaa hankkimalla (ks. johdanto-osan 41 kappale). Sen vuoksi Kiinasta peräisin oleva vienti voisi vastata unionin kulutuksen mahdolliseen kasvuun. Koska Kiinasta peräisin olevan tuonnin hinnat ovat alhaiset, kuten näiden hintojen vertailu kolmansien maiden markkinoiden hintoihin osoittaa, ja koska Kiinalla on ilmeinen rajoittamattoman kyky tarjota mappimekanismeja alhaisilla hinnoilla, unionin tuotannonala ei erittäin todennäköisesti pystyisi hyödyntämään kysynnän mahdollista kasvua, mikä johtaisi markkinaosuuden huomattavaan supistumiseen, jos toimenpiteet kumottaisiin.\nTämän perusteella on odotettavissa, että jos Kiinasta peräisin olevien mappimekanismien tuonti unioniin kasvaisi huomattavasti, sillä olisi vakavia kielteisiä vaikutuksia unionin tuotannonalan tilanteeseen. Kuten edellä todetaan, Kiinasta peräisin olevien rengasmekanismien tuonnin määrän odotetaan olevan huomattava, jos toimenpiteet kumotaan. Tuonti aiheuttaisi lisäksi mitä todennäköisimmin merkittävää unionin markkinoihin ja näin ollen unionin tuotannonalaan kohdistuvaa hintapainetta, mikä käy ilmi kolmansien maiden markkinoiden hintatasoa koskevista tiedoista. Käytettävissä olevien tietojen perusteella on arvioitu, että Kiinan nykyhinnat alittavat unionin hinnat noin 20 prosentilla (ks. johdanto-osan 69 kappale). Tämän perusteella on erittäin todennäköistä, että Kiinasta peräisin oleva tuonti tapahtuisi hinnoilla, jotka olisivat huomattavasti alhaisemmat kuin unionin hinnat, jos toimenpiteet poistettaisiin.\nSe, että kiinalaiset viejät pitävät unionin markkinoita houkuttelevina, käy selvästi ilmi niiden pyrkimyksistä luokitella tuotteet väärään tullinimikkeeseen voimassa olevien polkumyyntitoimenpiteiden välttämiseksi (ks. johdanto-osan 55 kappale).\nEdellä esitetyn perusteella on todennäköistä, että Kiinasta peräisin olevien mappimekanismien tuontiin sovellettavien polkumyyntitoimenpiteiden voimassaolon päättyminen lisäisi unioniin suuntautuvaa vientiä voimakkaasti ja se tapahtuisi erittäin alhaisin hinnoin, jotka todennäköisesti alittaisivat huomattavasti unionin myyntihinnat. Tämä aiheuttaisi merkittävää vahinkoa ja tekisi tyhjiksi viime vuosina toteutetut investointi- ja elvytystoimet.\nTämän perusteella päätellään, että Kiinasta peräisin olevien mappimekanismien tuonnissa voimassa olevien toimenpiteiden kumoaminen johtaisi erittäin todennäköisesti unionin tuotannonalalle aiheutuvan vahingon toistumiseen.\nPerusasetuksen 21 artiklan mukaisesti tutkittiin, olisiko nykyisten polkumyynnin vastaisten toimenpiteiden voimassa pitäminen kokonaisuutena katsoen unionin edun vastaista.\nUnionin etua määritettäessä arvioitiin kaikki asiaan liittyvät eri etunäkökohdat eli unionin tuotannonalan, tuojien ja käyttäjien edut.\nAlkuperäisessä tutkimuksessa todettiin, ettei toimenpiteiden käyttöönotto ole unionin edun vastaista. Lisäksi tämä tutkimus on toimenpiteiden voimassaolon päättymistä koskeva tarkastelu, joten siinä tarkastellaan tilannetta, jossa polkumyyntitoimenpiteet ovat voimassa.\nTällä perusteella tutkittiin, oliko polkumyynnin ja vahingon toistumisen todennäköisyyttä koskevista päätelmistä huolimatta olemassa pakottavia syitä, joiden johdosta olisi pääteltävä, että toimenpiteiden voimassa pitäminen ei tässä erityistapauksessa ole unionin edun mukaista.\nPolkumyynnin vastaisten toimenpiteiden voimassaolon jatkaminen Kiinasta peräisin olevassa tuonnissa parantaisi unionin tuotannonalan mahdollisuuksia saavuttaa kohtuullinen kannattavuustaso, koska se auttaisi välttämään tilanteen, jossa Kiinasta peräisin olevan tuonnin huomattavat määrät työntävät unionin tuotannonalan pois markkinoilta.\nOnkin erittäin todennäköistä, että vahingollinen polkumyynti toistuisi ja sen määrät olisivat merkittäviä, mitä unionin tuotannonala ei kestäisi. Näin ollen unionin tuotannonala hyötyisi edelleen nykyisten polkumyynnin vastaisten toimenpiteiden voimassa pitämisestä.\nSen vuoksi päätellään, että Kiinan vastaisten polkumyyntitoimenpiteiden pitäminen voimassa olisi selvästi unionin tuotannonalan edun mukaista.\nKuten edellä todetaan, yksikään tiedossa olevista etuyhteydettömistä tuojista ei toimittanut vastauksia kyselylomakkeeseen. Mappimekanismien tuojat ovat yleensä myös tarkasteltavana olevan tuotteen käyttäjiä, koska ne käyttävät niitä mappien tuotannossa.\nUseat käyttäjät eli mappien tuottajat ilmoittautuivat tutkimuksen aikana. Vain yksi käyttäjä toimitti vastaukset kyselylomakkeeseen. Toimitettujen tietojen laadun vuoksi niitä oli mahdollista tarkistaa vain jossain määrin tarkastuskäynnin aikana.\nKäyttäjä, jonka tietoja tarkistettiin, väitti, että polkumyynnin vastaiset toimenpiteet olisi otettava käyttöön myös Kiinasta peräisin olevien mappien tuonnissa. Näiden väitteiden tueksi ei kuitenkaan esitetty mitään näyttöä.\nKaksi käyttäjää vastusti toimenpiteiden voimassaolon jatkamista. Ne eivät kuitenkaan esittäneet mitään näyttöä vaatimustensa tueksi.\nToisaalta analyysissä kävi myös ilmi, että jos Kiinasta tulisi ainoa mappimekanismien toimittaja toimenpiteiden kumoamisen seurauksena, myös mappien tuottajien asema olisi vaarassa, koska mappimekanismien maailmanmarkkinoilla ei olisi enää kilpailua. Sen vuoksi katsottiin, että voimassa olevat toimenpiteet edistävät tarjonnan monipuolisuutta ja kilpailua mappimekanismien maailmanmarkkinoilla, mikä on lopulta käyttäjien edun mukaista.\nMuut kolme käyttäjää, jotka käyttivät yksinomaan unionissa tuotettuja mappimekanismeja, suhtautuivat asiaan neutraalisti, ja yksi niistä ilmoitti tukevansa toimenpiteiden voimassaolon jatkamista.\nKoska mappimekanismin osuus mapin vähittäishinnasta on hyvin pieni, toimenpiteillä ei käytännöllisesti katsoen ole vaikutusta lopputuotteen eli mapin hintaan eikä tästä syystä myöskään lopullisiin kuluttajiin kohdistuvaa vaikutusta.\n4. Unionin etua koskevat päätelmät\nKaikki edellä mainitut tekijät huomioon ottaen päätellään, ettei ole olemassa pakottavia syitä, jotka estäisivät voimassa olevien polkumyynnin vastaisten toimenpiteiden voimassa pitämisen.\nKaikille osapuolille ilmoitettiin olennaisista tosiasioista ja huomioista, joiden perusteella aiottiin suositella, että voimassa olevien toimenpiteiden voimassaoloa jatkettaisiin. Osapuolille annettiin myös määräaika, jonka kuluessa ne voivat tehdä tästä ilmoituksesta johtuvia huomautuksia. Toimitetut asiaan liittyvät tiedot ja huomautukset analysoitiin, mutta ne eivät johtaneet niiden olennaisten tosiasioiden ja huomioiden muuttumiseen, joiden perusteella polkumyynnin vastaisten toimenpiteiden voimassaoloa päätettiin jatkaa.\nEdellä esitetyn perusteella ja perusasetuksen 11 artiklan 2 kohdan mukaisesti todetaan, että Kiinasta peräisin olevien mappimekanismien tuontiin sovellettavat polkumyynnin vastaiset toimenpiteet olisi pidettävä voimassa,\n1. Otetaan käyttöön lopullinen polkumyyntitulli, jota sovelletaan tuotaessa CN-koodiin ex 8305 10 00 (Taric-koodi 8305100050) kuuluvia, Kiinan kansantasavallasta peräisin olevia mappimekanismeja, jollaisia käytetään yleisesti paperiarkkien ja muiden asiakirjojen arkistointiin tarkoitetuissa kansioissa ja mapeissa. Nämä mappimekanismit koostuvat aluslaatan päällä olevista tukevista kaarevista metalliosista (joita on yleensä kaksi) ja vähintään yhdestä aukaisuvivusta, joka mahdollistaa arkkien ja muiden asiakirjojen lisäämisen ja järjestämisen kansioon.\n2. Jäljempänä lueteltujen yritysten valmistamien, 1 kohdassa kuvattujen tuotteiden vapaasti unionin rajalla tullaamattomana -nettohintaan sovellettava lopullinen polkumyyntitulli on seuraava:\nDongguan Nanzha Leco Stationery\nThe First Industrial Camp, Nanzha, Humen, Dongguan, Kiina\nTehty Brysselissä 30 päivänä elokuuta 2012.\n(2) EUVL L 205, 27.7.2006, s. 1.\n(3) EUVL C 5, 8.1.2011, s. 11.\n(4) EUVL C 217, 23.7.2011, s. 35.


Osta kaikki45,66 €\nTuuheuttava maskara on luotu antamaan näkyvästi pidemmät ja tuuheammat ripset. Tuote on helppo pestä pois meikinpoistoaineella. Harjan kuidut antavat helposti ja pehmeästi väriä ripsillesi. Keramidi R- ja panthenol -ainesosia sisältävä koostumus tekee ripsistäsi tuuheammat ja pehmeämmät. Lisäksi koostumuksella on hoitava vaikutus.


Paholaisen Asianajaja: December 2013\nVuosi on päättymässä, joten aika tehdä se kliseemäinen pakkopulla. Eli tarkastella mitä kaikkea tuli kirjoiteltua kuluneen vuoden aikana. Olen laiskalla tuulella ja mahdollisesti hieman kipeänä.\nTammikuun olennaisin tuotos oli tohtori Ben Goldacren Bad Pharma-kirjan lukeminen. Toivottavasti olet lukenut sen Laitoin sen joulukuussa kiertoon arvontapalkintona facebook-ryhmässämme.\nSaman kuukauden aikana kauhisteltiin skandaalimaista raporttia tappavasta rokotteesta.\nHelmikuussa heikotti jopa paatunutta skeptikkoa, kun Sandy Hook salaliittoteorioihin uskova nettiväki raivosi internetin keskusteluketjuissa.\nProfeetta Jouko Piho varoitti Suomea itäisestä uhasta. Idässä tapahtuikin, kun Venäjän taivaalla näkyi mahtava spektaakkeli. Se tietenkin herätti salaliittoteorioita.\nMaaliskuu vierähti sukupuolineutraalin avioliiton parissa. Useampi fiksumpi kirjoitus pyrki puolustamaan nykyisen avioliittolain muuttumattomuutta. Sekaan mahtui muutama virhepäättely:\nJuha Ahvion sukupuolineutraalikirjoitus\nMark Regneruksen tutkimus rantautui Suomen kristittyjen luettavaksi\nPasi Turunen kantoi perusarvoja kannattavan kortensa kekoon\nHuhtikuussa pohdittiin rokotteiden ja autismin välistä yhteyttä, kun tuore tutkimus kertoi ettei yhteyttä ole.\nEcho Crow-huijaus ilmestyi nettiin, muovautui uuteen uskoon ja lopulta katosi. Score one for the skeptics!\nBostonin pommi-isku laukaisi jo rutiinilla kehittyvät salaliittoteoriat.\nPaljastin Illuminatin salaisuuksia.\nJa maailma muuttui hieman paremmaksi paikaksi, kun tappavan huuhaan myyjä sai tuomionsa.\nToukokuussa Bemerin vallankumouksellinen magneettisignaalijärjestelmä päätyi pariin otteeseen otsikoihin.\nScientologien Narconon-petkutus sai huomiota Yhdysvalloissa.\nAnnoin pienen paljastuksen menneisyydestäni Night Falls Fast-kirjan arvostelussa.\nMagneettimedia kertoi Angelina Jolien ex-rinnoista. Tietenkin asiaan liittyi salaliitto!\nProfeetta Piho palasi idästä tulevan uhan äärelle. Suomi pelastui rukouksen voimalla.\nUskalsin lukea apologi William Lane Craigin Valveilla-kirjan. En päätynyt uskovaiseksi.\nKesäkuun lämpö nostatti neurokirurgin tarinan taivaaseen asti.\nAurinko paistoi uuden Päivigaten päälle.\nIso Ostoskori valvoo kansalaisia!\nHeinäkuun Magneettimedia varmisti, ettei Larry Silversteinin vakuutuspetos ei tule koskaan katoamaan netistä.\nElokuussa kohistiin, kun Yle uutisoi mitä erikoisemmista aiheista. Tietenkin kesälomani aikana.\nEikä huhu pyramidista Bermudan kolmiossa tule katoamaan minnekään, vaan todennäköisesti toistuu parin vuoden kuluttua.\nAnonyymi puolusti älykästä suunnittelua.\nSyyskuun synkkyydessä opittiin, että kotimaisissa koulussa pesii kreationismia.\nAntti Heikkilä kirjoitti HPV-rokotteista. Rokotteiden vaarat olivatkin suosittu sosiaalisessa mediassa, kun Iltalehti tappoi Aleksi-vauvan.\nLokakuun aikana rokotteista huolestuttiin useaan otteeseen. Plasebo-piikin ollessa tappavampi kuin itse rokote. Ja Iltalehti jatkoi rokotepanikointia.\nMarraskuun lisääntyvä pimeys ajo Valkeen kirkaskorvavalon takasin tapetille.\nLAX lentokentän ampumisselkkaus laittoi taas salaliittoteorioinnin päälle.\nJa perinteistä avioliittoa yritettiin puolustaa, jälleen huonotasoisen tutkimuksen kautta.\nMeedio Sylvia Browne lensi tuonpuoleiseen.\nJoulukuun kiireissä oli aikaa kirjoitella Ki-mestari Lampilan hämmästyttävistä voimista. Ja hänen kohtalokkaasta testistä skeptikon kanssa.\nEhkä kuukaudet menivät hieman sekaisin. Kuumeisena ei ole kiva kirjoitella, mutta ei se unikaan nyt tule päähän. Kaiken kaikkiaan vuosi 2013 oli mielenkiintoinen tapaus. Onnekseni huomasin, että olen oppinut välttämään kreationistien kanssa väittelyä. Enää en käytä viittä tuntia arkipäivästäni jonkun väittelyketjun täyttämiseen. Osaan hiljalleen jopa nauttia elämästäni.\nYlen Pohjois-Karjalan uutisissa kerrottiin energiahoidoista ilman kritiikin häivää. Pian sen kirjoittanut Milla Holm sai palautetta. Avot, kirjoitusta muutettiin vähemmän energiahoitoja ylistävään sävyyn.\nLoppuun vielä kirjasuositus. Awkward Moments (not in your average) Children's Bible.\nKirjoittanut Paholaisen Asianajaja Kello 6:30 PM 0 kommentit\nRauno Helppi kiertää Suomea ja varoittaa uskovaista kansaa erinäisistä vaaroista. Hän kiertänyt maailmaa puhumassa samoista aiheista. Herra Helppi on myös puhunut poliitikkojen kanssa näistä vaaroista. Youtubeen ilmestyi näyte herran esityksestä. Sitä ei voi suositella heikkohermoisille tai muuten vaan kääminsä helposti käryttäville.\nAloitus ei ainakaan ole hellä kuuntelijan korville. Homoseksuaalisuuden pahuus tuli ilmi MeNaiset-lehden kohua aiheuttaneen eheytymysartikkelin jälkeen.\n"Tämä pahoin voimat edustaa homoseksuaalista pakkovaltaa. Ja se on pahempi pakkovalta kuin natsismi tai kommunismi. Se raivaa kaikki vastustajat pois tieltään. Väkivallalla jos ei millään muulla."\nTämä paha voima pyrkii pakko-ohjelmoimaan koko kansan. Pakko-ohjelmointia tapahtuu kouluissa, joissa viattomat lapset joutuvat aivopesun uhreiksi.\n"Alavuden koululla oli Alaston homo esitys, siellä koululaisille, lapsille. Eikä vanhemmilta kysytty lupaa. Se on jo näin törkeetä."\nEhkä herra Helpillä on esityksen nimi hakusessa, sillä Alaston homo esityksistä kouluissa ei löydy tietoa. Sen sijaan kouluissa on kierrellyt Outo homo menee kouluun -monologi. Esitys on tarkoitettu 14-19 vuotiaille. Siinä ei ole alastomuutta, vaan puhetta erilaisuudesta, jopa siistittynä versiona teatterilavojen versioon verrattuna.\n"Meiltä viedään lapset, suoraan sanoen. Pakko-ohjelmoidaan lapset ja nuoret homouteen. Ja media hulluna lietsoo sitä. Ohjelmoi."\nHieman yllättäen maailmanloppu on aivan lähellä. Meno on niin karmeaa uskovaisten kannalta.\n"Homojen törkeä hyökkäys on merkki siitä, että kohta kaikki palaa tulessa. Alasmeno on jo muutenkin lähtenyt liikkeelle."\n"Mä ihmettelen, jos tämä vuosi pääsee loppuun. Sillä alasmeno on niin rankka."\nVielä pari päivää aikaa, ennen herra Helpin ihmettelyä olemattomasta maailmanlopusta. Aivan kulman takana oleva maailmanloppu on aina iskevämpi saarnassa kuin "lapsen lapsen lapsen lapsillenne tuleva maailmanloppu".\nSitten hän pääsee kansanedustajista puhumiseen. Hän on kuulemma heihin paljon yhteydessä. Joku kysyi häneltä miten parisuhdelain vahvistaminen häiritsee uskonnonvapautta.\n"Mä sanoin hänelle, että kuule ei todella häiritse. Mitä ne tekee yksityiselämässä niin tehkööt. Mutta, silloin kun siitä tehdään lainsäädäntö, niin lainsäädäntö on vakava asia. Sillä eri mieltä oleva on heti rikollinen."\nJohon kansanedustaja Oras Tynkynen on kuulemma kysynyt: Miten voi rikollisuus lisääntyä, jos tällainen avioliittolain muutos tehdään?\n"Lainsäädäntö on sellainen, että kaikki eri mieltä ovat ovat heti rikollisia." ... "Lainsäädäntöä sä joko tottelet tai et!"\nEli miten se rikollisuus tulisi julki ja mitä heille tehtäisiin?\n"Ensimmäisenä kaikki me perinteellisiin elämänarvoihin uskovat me ollaan heti rikollisia, ja meitä on paljon. Ja me emme tule alistumaan. Jos minun lapset otetaan seksiluokkaan ja katso kun alaston homo hyppii siellä, osoittaa kaikenlaiset seksisuuntaukset, että lapsista katoaisi kaikki hävyn tunto vaikka ne tekis mitä."\nEhkä herra Helppi viittaa tässä taas virheellisesti alastomaan homomieheen koululuokissa. Toivottavasti hän kuitenkin tarkoitti sitä kouluissa annettua seksivalistusta, joissa opetetaan ettei masturbaatio johda helvetin liekkeihin, eikä lapsen tarvitse hävetä itseään, jos tuntee ihastusta samaan sukupuoleen. Hui miten tuhmaa! Joillekin tämä ajatus on yhtä syntistä kuin homoseksi.\nEn väitä, että herra Helppi on valehteleva demagogi, vaan mahdollisesti joku on syöttänyt hänelle jekutusmielessä väärää tietoa. Helppi ei vaivautunut tarkistamaan mitä Homo menee kouluun -monologissa puhutaan.\n"Ja minulle tulee mieleen, että Herra, lähetä nyt jonkilainen Mooses kirveen kanssa tänne nyt."\nJoku mies hihkaisee yleisöstä: "Aamen!"\n"Tää uuden liiton pehmoaika ei enää toimi."\nToiveet Vanhan testamentin kuolemantuomioista ja kirveen heilutteluista ovatkin tuttuja minulle Jenkkilän fundamentalistien saarnoista. On mukavan erilaista kuulla samoja haikailuja kotimaisella kielellä. Onhan tämä nössömeno tylsää, kun kristityt eivät teloita syntisiksi ja saastaisiksi tuomitsemiaan ihmisiä.\nEn tiedä kuinka suosittuja herra Helpin puheet ovat kotimaisten uskovien korvissa. Toivottavasti hän on yhden miehen kiertue, jota kuunnellaan vaivautuneen kohteliaasti. Yleisöstä kantautuvat hallelujat ja aamenet eivät vaan lupaa hyvää. Asun maassa jossa useampi ihminen uskoo kuten herra Helppi uskoo.\nKirjoittanut Paholaisen Asianajaja Kello 9:55 PM 7 kommentit\nTapahtui niinä päivinä, että taivaalta satoi vettä ja ilma oli lämmin. Suomen kaunis talvi näkyy parhaillaan parhaiten vanhoissa valokuvissa. Ainakin täällä Akaassa. Lunta ei näy runsaasti Ilmatieteen laitoiksen kartalla. Enää muutama päivä jouluaattoon ja joulupukin nelivetojeepin matkaan lasten luokse. Siksi muistelin pikaisesti miten sanomalehtien vakiojuttuina kiertävät sääprofeetat olivat nähneet 2013 - 2014 talven.\nEtelä-Suomen Sanomat kävi syyskuussa Aimo Arrasteen luona. Aimo näki tulevien päivien sään.\nLunta voi tulla jo piakkoin, mutta vasta marras-joulukuun taitteessa se jää pysyvästi maahan. Päivälleen talven tuloa ei voi ennustaa.\nKeski-Pohjanmaa24.fi kokeili sääprofeetta Olavi Teriojan taitoja lokakuussa. Luvassa on paksu lumipeite, sillä kesällä perunoiden varret olivat pitkiä.\nJoulukuu alkaa lauhoissa merkeissä. Toinen viikko on kylmää ja poutaista ja sitten sataa jälleen lunta. Niinpä valkeaa joulua odottaville Teirioja lupaa ilouutisia. Joulupukki pääsee tulemaan porojen vetämässä pulkassa ja jäälyhtyjä voi valaa ämpäreissä pihoille ja tienvarsille.\nAamulehden Moro-liite tiedusteli tilastoja pitävältä Tapio Kallenautiolta tulevan joulun säätä noin kuukausi sitten. Keskiarvot ja arviot perustuvat kokemukseen ja päättelyyn. Toki Tapio on rohkea ajattelija, sillä hän ei usko ilmastonmuutokseen.\nSäässä on harvoin mitään uutta. Vuonna 1954 maailmalla oli yhtä kovia myrskyjä kuin nyt. Ilmastonmuutos on minun mielestäni pelkkää mediajuttua, en usko siihen. 1960-luvulla Suomessakin oli sellainen myräkkä, että Kallenaution kotitilallani lensi kolme sataa heinäseivästä ilmaan. Ylöjärvellä lakosi silloin kymmeniä hehtaareja metsää.\nEntä sitten sääennuste joululle?\nTulossa on valkoinen pakkasjoulu. Talven aikana sataa paljon lunta, ja talveen mahtuu kylmiäkin jaksoja.\nKoko marraskuu on sateinen ja harmaa, lämpötila on muutamassa plusasteessa.\nJoulukuu alkaa pikkupakkasella. Itsenäisyyspäivän aikoihin sataa lunta, sitä voi tulla runsaastikin. Viikolla 50 sataa lunta, ja sää on lauhaa. Joulun alusviikollakin sataa lunta, ja sää jatkuu edelleen melko lauhana. Jouluviikolla sataa vähän lunta ja on pakkasta.\nVuosi vaihtuu selkeässä pakkassäässä. Viikko kaksi on lumisateinen. Tammikuun kolmannella viikolla sataa lunta.\nSavolainen Matti Paasonen ennusti joulusään kesällä kalojen selkäevistä.\nMatti Paasosen mukaan joulukuun sää on talvinen ja jouluun mennessä lunta ehtii kertyä 25 senttiä, vähemmän kuin viime vuonna.\n- Mutta kyllä tällä lumimäärällä juttuun tullaan! Pakkasen puolella ollaan päivällä kolmen ja yöllä seitsemän asteen verran.\nJoulun viettoon matkaaville on luvassa mukavat ajokelit.\n- Sää on talvinen ja tien päällä liikenne sujuu sen puolesta hyvin. Ulkoilijoille joulukuu tarjoilee hyviä hiihtokelejä.\nOnneksi on vielä aikaa saada valkoinen joulu. Jos lunta ei tule taivaalta, niin peittelen parvekkeen kaiteet pesupulverilla. Joko on minulla kaunis näky ikkunasta tai sitten puhdas parveke. Win-win!\nKirjoittanut Paholaisen Asianajaja Kello 3:23 PM 4 kommentit\nHavaintoja uudesta maailmanjärjestyksestä-blogi on havainnut Loretta Fuddyn kuoleman lento-onnettomuudessa. Kirjoitus antaa ainakin minulle sellaisen vaikutelman, ettei asiaan ole perehdytty parhaalla mahdollisella tavalla.\nYhdysvaltain Department of Health terveystarkastaja Loretta Fuddy oli se henkilö joka vaati nähdä USA:n presidentti Barack Obaman virallisen synnyintodistuksen.\nErittäin hyvä asia jos hän sitä vaati, sillä juuri viraston johtajana Fuddy oli se henkilö, jonka tehtävänä oli valvoa kyseisiä papereita. Olisi erittäin outoa, jos hän ei olisi nähnyt virallista syntymätodistusta. Ehkä blogisti ei ole ymmärtänyt mikä Fuddyn virka oli. Terveysviraston johtaja joutui toistuvasti kertomaan Obaman ns. long form birth certificate todistusta haluaville, että osavaltion tietoturvalaki kieltää esittämästä sitä heille. Sen sijaan tarjolla oli terveysviraston julkaisema ja tuomioistuimissa täysin lainvoimainen syntymätodistus. Valitettavasti se dokumentti kertoi Obaman olevan USA:n kansalainen, joten dokumentti ei kelvannut. Viraston holveissa pidetyissä pitkän kaavan paperissa täytyi olla jotakin epäselvää! Muutenhan salaliittoteoriassa ei olisi perää.\nJa lopulta itse Obama vetosi kirjeitse Havaijin viranomaisiin (eli Loretta Fuddyyn), jotta asiassa tehtäisiin poikkeus, laista viis. Fuddy suostui, sillä kukaan virkailijoista ei oikein enää jaksanut vastata birtheriläisten kyselyihin. Kaikille salaliittoteoroiden kanssa painineille oli etukäteen selvää, ettei julkaistavalla paperilla olisi mitään merkitystä birthereillä. Se olisi aina jollakin tapaa epäilyttävä.\nNyt tapaus sai kuitenkin uuden käänteen, kun Fuddy kuoli lento-onnettomuudessa Havajilla. Hänen lisäksi 7 ihmistä sai surmansa, kun Cessna pienkone putosi heti nousun jälkeen tuntemattomasta syystä Kalaupapan lentokentällä 15:15 paikallista aikaa keskiviikkona.\nYmmärtääkseni uutisissa kuitenkin kerrotaan Fuddyn olleen ainoa surmansa saanut. Pakkolasku Cessnalla tehtiin mereen. kahdeksan muuta matkustajaa selvisi. Onnettomuus oli liikaa 65-vuotiaalle naiselle. Toistaiseksi tarkat tapahtumat eivät kai ole selvillä. Niin valitettavaa kuin Fuddyn kuolema onkin, ei se sinällään ole kovin yllättävää kyseisessä tilanteessa.\nTämän USA:n presidentti Barack Obamalle kuuluvan synnyintodistuksen väitetään olevan väärennös ja sitä tutkiva tutkimusryhmä on toiminut sheriffi Joe Arpaion johdolla.\nSheriffi Arpaion tutkimusryhmä on jäljittänyt Obaman rikollisia tekoja jo pitkän tovin. Urakkaa pidetään yllä toistuvien ilmoitusten kannattamana. Ryhmän johtohahmona toiminut Mike Zullo on luvannut mullistavaa paljastusta Obaman syntymästä jo pitemmän aikaa. Ja lahjoituspyynnöt toistuvat, jotta patrioottinen tehtävä saadaan suoritettua loppuun asti.\ntehnyt KDLarsen JREF-foorumilla\nSalaliittoteorian kannalta onkin helppoa vain olettaa, että Fuddy tiesi jotakin jota Virallisen totuuden pitäjät eivät halunneet hänen tietävän. Cessna ohjattiin jotenkin mereen, jotta Fuddy ei pääsisi julkistamaan tietojaan. Samalla periaatteella voi salaliittoteorisoida, jos kuka tahansa Havaijin terveysviraston työntekijä kuolisi onnettomuudessa. Salaliittoteorian kannalta olennaiset todistusaineistot vilunkipelistä vain jäävät uupumaan.\nAi niin, samassa syöksyneessä lentokoneessa istui myös Keith Yamamoto. Kuka? Hän sattuu olemaan saman viraston varajohtaja. Yamamotolla on sama pääsy saman Obaman alkuperäisen syntymätodistuksen luokse.\nNoin viisi kuukautta sitten viihdeuutisissa ihmeteltiin pienen kaupan kummitusta Whitstablen kaupungissa Isossa-Britanniassa. Ruokakaupan valvontakamera tallensi jotain outoa. Hyllyä selaavan herrasmiehen takana levitoi teepaketti.\nKuinkas sattui, että nettiin päätyi videokameran kuvaa ruudusta jolla tapahtuma sitten pyörii. Skeptics can't be choosers. Pätkästä näkyy miten joku mustapainen mies häipyy juuri kuvaan tullessaan hyllyn taakse. Kuvakulman takia ei voi sanoa sen paremmin mistä on kyse. Mutta teehimoisen poltergeistin esittäminen selitykseksi on kaikkea muuta kuin todennäköistä. Varsinkin näin internetin ihmeaikana, kun kummitusvideoiden feikkaaminen on suosittu harrastus. Daily Mailin ja parin radiokanavan haastatteluissa omistaja Michelle Newbold ainakin vaikuttaa olevan aidosti yllättynyt siitä mitä näki valvontakameransa nauhoilla. Mikään ei tietenkään estänyt viihdelehdistöä levittämästä tätä tapahtumaa paranormaalina, jos tarkoituksena on vain uutisoida erikoisista tapahtumista.\nKärsivällisyys palkitaan. Videon kuvanneet ihmiset eivät lavastaneet kummittelua. Mutta se ei ollut kummitus, vaan kummitus oli lavastettu. The Happenings tv-sarjan The Haunted Town jaksossa taikuriparivaljakko (Derren Brownin ohjelmien käsikirjoittajia) yrittävät saada pienen Whitstablen kaupungin uskomaan kummitteluun.\nDoubtfulNews.com kertoo tarkemmin. Jakso oli kuulemma hyvä. Taikurit eivät paljastaneet temppujensa yksityiskohtia.\nMiljoonia ja kymmeniä miljoonia ja satoja miljoonia euroja väärinkäytösten sovittelumaksuina ja miljardeja sakkoina maksanut lääkefirma on vihdoinkin muuttamassa kurssiaan. Todennäköisesti pörssikurssien aiheuttaman alamäen painostamana. Toistuvat huonot uutiset firman epäeettisestä käytöksestä (viimeksi Kiinassa mm. rahalla ja perseellä) laittavat GlaxoSmithKlinen päivittämään käytäntöjään. Ainakin ihan tässä lähivuosina.\nYahoo News kertoo enemmän siitä miten GSK yrittää puhdistaa julkisivuaan. Se näyttäisi olevan ennakointia Euroopassa tapahtuvaan lääkäreiden sidonnaisuuksien julkituomiseen. Firman lääkkeistä luennointi ei enää tuota palkkioita GSK:n suunnalta. Konferensseihin matkustamisesta ei enää maksettaisi sponsorointipalkkioita. Koulutusten suora rahoittaminen muuttuu jonkinlaiseksi apurahastoksi. Näin pyritään vähentämään lääkäreiden ja lääkefirmojen taloudellisia kytköksiä. GSK:n markkinointiosaston aggressiivisuus halutaan muuttaa hillitympään muotoon. Näin halutaan antaa esimerkkiä pienemmille lääkefirmoille. Yksityiskohdat ovat vielä epäselviä. Muutokset tapahtuvat vasta 2016. Samana vuonna kun Euroopan lääkäreiden sidonnaisuudet pitäisi julkaistaa rekisterissä. Aikas hyvä sattuma.\nMyös lääkäreiden vastaanotoille maksettuja summia on mittailtu vastaanotolla annettujen lääkereseptien määrien perusteella. Tämä motivoisi lääkäreitä kirjoittamaan reseptejä silloin kun siihen ei olisi tarvetta. USA:ssa systeemiä muutettiin äskettäin Patient First ohjelmalla. Nyt vastaavat maksut määräytyvät yleisemmin vastaanoton laadun ja taloudellisen tuloksen kautta. Sen pitäisi rohkaista lääkäreitä fiksumpiin päätöksiin terveydenhuollon kustannusten kannalta. Ainakin teoriassa. Päätökset maksuista tehdään isoissa vakuutusfirmoissa. Potilaiden terveyden edistäminen olisi siis jopa tärkeämpää kuin taloudellinen voitto.\nGSK:n halu vähintään esittää haluavansa läpinäkyvämpää rahan liikkumista on hyvä asia. Tarpeeksi suuri poliittinen painostus voi aikaansaada systeemin, jossa pelkästään lääketeollisuus ei enää valvo itseään. Ja monet lääkärit ovat vaivautuneet kieltämään lääkefirmojen edustajien vierailut klinikoillaan. Viranomaiset ovat entistä useammin päättämässä mitkä lääkkeet ovat Kela-korvausten arvoisia. Silloin eivät uudet ja kalliimmat lääkkeet pärjää, jos jokin meta-analyysi osoittaa rinnakkaislääkkeen yhtä tehokkaaksi. Horisontissa siintää maailma, jossa lääkkeiden tutkimus ja potilaiden terveys eivät ohjaudu Pahan lääketeollisuuden ruorin mukaan.\nTai sitten GSK:n ilmoittama muutos johtuu vain siitä, ettei enää ole niin kannattavaa sijoittaa lääkäreiden lahjontaan, jos merkittävämmät päätökset lääkemyynneistä tehdään muualla. Lääkärit kirjoittelevat joka tapauksessa reseptejä eri syistä kuin lääkefirmoilta saamiensa rahojan takia. Silloin on huonoa bisnestä jatkaa lääkäreiden voitelua.\nKirjoittanut Paholaisen Asianajaja Kello 11:37 PM 0 kommentit\nSheriffi Joe Arpaio ei ole luovuttanut. Hän ei jahtaa mitään mitättömiä rikollisia, vaan ehkä vuosituhannen kovimman petostapauksen ratkaisua. Kuten edelliset Obamagaten episodit ovat todistaneet, on presidentti Barack Hussein Obaman valtaistuin kaatumassa aivan millä hetkellä hyvänsä. Todisteina on käytetty väärinymmärrettyä Abode-dokumenttia, väärennettyjä syntymätodistuksia, ja tihrusilmin tehtyjä vääriä havaintoja. Kaikesta tästä materiaalista huolimatta Obamaa ei ole haastettu oikeuteen. Vaikea uskoa.\nObamagaten rakenteen värisivät, kun Havaijin osavaltion terveysviraston viranomainen kuoli lento-onnettomuudessa. Yhdeksän muuta matkustajaa selvisi hengissä. Sattumaako? Tietenkin virkailija hiljennettiin, sillä hän aikoi kertoa jotakin sopimatonta Obaman syntymästä. Kaikkien näiden vuosien jälkeen, eikä hän osannut ennakoida kuolemaansa salaliiton laajuudesta huolimatta. Onneksi sheriffi Arpaio ei usko, että kuolemaan liittyy epäselvyyksiä, joten vain vainoharhaisimmat foliopipot jauhavat aiheesta.\nArpaio on valmiina viimeiseen ratkaisevaan taistoon. World Net Daily vihjailee tulevasta hillityn sanakääntein. "Universumin särkevä" informaatio tulee mullistamaan maailman poliittisen tilanteen. Tulossa on sellainen paljastus, ettei kukaan pysty edes kuvittelemaan miten järkyttävä tapaus on kyseessä. Ja se onkin hurja juttu sillä... Hetkinen?\nValitettavasti paljastus on menestyksensä uhri PR-puolella. Luvassa on kuulemma ihan rikossyytteitä jotakin/joitakin henkilöitä kohtaan. Tämän takia sheriffi ja kumppani eivät voi paljastaa sen enempää paljastuksesta. Lisäinfoa annetaan vasta marraskuussa 2014.\nKirjoittanut Paholaisen Asianajaja Kello 12:15 AM 1 kommentit\nEFO Empty Force Finlandin parhaimmisto käväisi Barcelonassa. Kuten edellisessä osassa opimme, EFO on erinomainen tapa hallita kehoaan ja jopa toisten mieltä. Esittelyvideoissa päällekäyvä puukkomies taltutetaan lähes olemattomin elkein. Kerrassaan mestarillinen ote. EFO:n sanotaan olevan keino taltuttaa aggressiivinen ihminen. Tyhjä voima vaikutti erittäin mystiseltä.\nKunnes se laitettiin testiin. Barcelonan EFO seminaariin saapui peräti kuusi skeptikkoa. Paikalla ollut Seiza kertoo yksityiskohtia Bullshido.netin keskustelupalstalla:\nSeiza latasi videon testeistä Youtubeen.\nEi mikään yllätys sinällään. Yllättävää oli se miten pitkälle Lampila päästi tilanteen. Hänen luulisi ymmärtävän, että metodi toimii vain siihen uskoviin ja tilanteeseen valmennettuihin jäseniin. Ei niihin jotka eivät usko EFO:on. Jos hän olisi aikaisemmin maininnut EFO:n olevan tuollainen filosofisempi tapa kohdata vastustaja, tai keino antaa ihmiselle itsevarmuutta, niin skeptikoita ei olisi kiinnostanut.\nTai ehkä tarinan opetus on se, että skeptisyys on vahva itsepuolustuskeino?\nKirjoittanut Paholaisen Asianajaja Kello 12:29 AM 5 kommentit\nGM-ravintotutkimus peruttu ja Hulkin allekirjoitus\nMuistatko vielä sen karmaisevan tutkimuksen GMO:n vaaroista? Karmaiseva siinä mielessä, että tutkimus oli tehty niin huonosti. Gilles-Eric Seralin ja kumppanit tutkivat 200 labrarotan avulla olisiko geenimuunnellun maissin, Roundup-rikkaruohotorjunta-aineen ja niiden yhdistelmällä joitain haittavaikutuksia eläimissä. Mukaan mahtui kontrolliryhmä, vaikkakin kaikki ryhmät olivat pieniä. Kahden vuoden seurannan jälkeen tutkimusryhmä oli julistamasssa GM-ravintoa vaaralliseksi. Kansalaisjournalismi toisti väitettä.\nVaikka lopulta vertailu osoittikin jotain muuta. Paperissa ei kerrottu olennaisia lukuja. GM-ravinto näyttäisi olevan suoja syöpää vastaan. Tietenkin rottia kuoli kokeen aikana. Kuten 200 rotalle tahtoo käydä kahden vuoden aikana. Tutkijat eivät kuitenkaan vaivautuneet tutkimaan (tai ehkä tutkivat mutta tuloksia ei ilmoiteta) mihin rotat kuolivat. Toisaalta paperissa painotettiin rottien kuolleisuutta, josta pääteltiin jotakin GM-ravinnon vaarallisuudesta. Mutta sitten ei vaivauduttu vertailemaan kasvainten kokoa ja ilmestymisaikaa eri ryhmien kesken.\nEhkä tutkijaryhmä tiesikin ettei noin pienistä koeryhmistä voi vetää niin tärkeitä johtopäätöksiä. Siksi paperia mainostettiin toimittajille pienen ehtosopimuksen kera. Toimittajat eivät saisi kysellä paperista muilta tiedemiehiltä. Lehtiin päätyisi toimittajan omia tulkintoja monimutkaisesta paperista. Ei mikään lupaava skenaario.\nAsiasta jotain tietävät tutkijat huomauttivat huonosta tutkimuksesta. Kuinkas sattuikaan, tutkimuspaperi on peruttu alkuperäisestä Food and Chemical Toxicology julkaisusta. Yleinen mieliala on ollut, ettei tuon tasoista paperia olisi alunperin pitänyt edes julkaista. Parempi myöhään kuin ei milloinkaan.\nMutta geenimuuntelun vastustajat eivät luovuta! Luonnollisesti (heh!) paperin poisto julkaisusta nähdään Ison Geenin salaliittona, jolla varjellaan luonnottomien geeniyhdistelmien vaarallisuuden julkituomista. Olihan julkaisuryhmittymän riveihin palkattu entinen Monsanton mies Richad Goodman. Institute for Science in Societyn värikkäillä sivuilla on peräti avoin vaatimuskirje paperin puolesta. He vaativat Seraninin tutkimusta takaisin. Allekirjoittaneet ovat tiedemiehiä tai muuten asiasta kiinnostuneita. Tiedemiehiä on yli 200. Joukkoon oli kuitenkin eksynyt nimiä, jotka laittavat miettimään miten suurella tarkkuudella nimiä on kerätty. Se on yleinen ongelma tällaisissa vetoomuskirjeissä ja adresseissa.\nGMOLOL-facebookryhmä lukaisi läpi tuota listaa. Tulokset olivat virnistyksen arvoisia. Geenimanipulointia vastustavat niin gammasädetutkija Bruce Banner kuin Arkhamin mielisairaalassa työskentelevä tohtori\nHarleen Frances Quinzel aka Harley Quinn. Listalle päätyi myös Aperture Science yhtiön Cave Johnson.\nInstitute for Science in Society vastasi nopeasti, että heidän listansa oli joutunut hakkeroinnin kohteeksi.\nThis letter has been subject to cyber-attack by a group on Facebook called GMO LOL whose members have been signing on as fake scientists. These people are insulting concerned scientists who are acting in good faith; just the sort of people you want messing with your food, or telling you what food is safe. We have put in extra checks and our many friends are reporting them to us.\nGMOLOL sattui olemaan se ryhmä joka ensimmäisenä huomautti sarjakuvanimistä listalla. Fiktionimet on poistettu listalta. Vaatimuslista ei sinällään valaise miksi Seralinin tutkimuspaperin puutteet eivät olisi merkittäviä. Tietenkin uuden ravinnon turvallisuutta pitää tutkia.\nKiitos vinkistä O. Niemiselle.\nKirjoittanut Paholaisen Asianajaja Kello 12:20 AM 4 kommentit\nKirjoittanut Paholaisen Asianajaja Kello 5:07 PM 4 kommentit\nKehon äärettömän tarkka hallinta. Mielen kätketyt voimat. Vastustajan peittoava keskittymiskyky. Tuntemattomien mestareiden salatut opit. Siinä kiehtovia aiheita, jotka jäävät taka-alalle kun miehet alkavat vetämään toisiaan turpaan.\nMestari saa seuraajia, jotka opetetaan reagoimaan tietyllä tavalla tietyissä tilanteissa. Itsepuolustus perustuu suggestioon, kun mies toisensa jälkeen lentää permantoon näkymättömän voiman vaikutuksesta. Päälle puetaan perinteiset kamppailuvaatteet. Vyötäröllä komeilee tumma vyö. Mainosvideoissa näytetään miten päällekäyvä mies lannistetaan lähes olemattomin elein. Juuri näin toimitaan kotimaisen EFO Empty Force Finlandin opetuksissa. Esitteiden(pdf) mukaan Empty Force taitoja voidaan soveltaa mihin tahansa kontaktitilanteeseen. Ki-mestariksi nimetty Jukka Lampila esittelee voimiaan Youtubessa.\nJa itsepuolustusta arkipäivän tilanteissa.\nJa näin selviydyt puukkojunkkarin hyökkäyksestä.\nPari kamppailulajien harrastajaa törmäsi EFO'on internetissä. He kiinnostuivat Lampilan taitojen testaamisesta Barcelonassa. Ymmärrettävästi miehet olivat epäileväisiä Lampilan kyvyistä. Ystävällinen kehotus mitellä tatamilla otettiin yllättäen vastaan positiivisesti. Lampila oli valmis esittelemään taitojaan muita vastaan. Siitä tulisi mahtavaa katseltavaa!\nPaitsi tietenkin ki-mestarin itsesuojeluvaisto käynnistyi. Lampila kommentoi asiaa facebookissa:\nNo show fights are needed because you will get to know the power of qi-energy during the seminar, if you really want to. Remember anyone can harm another person, there is no need for martial arts for that, you can just take a baseball bat and start to hit the other person until he or she is in hospital. A true warrior is bound to his or her honour by Bushido, the ancient code of ethics. In any case it really takes some guts (courage) and skills to learn the peaceful warriors way, EFO the Way of the Open Heart and this is what I have found and what I stand for after 30 years in martial arts. My best regards to all of you coming to join us at our seminar\nMittelyyn ilmoittautuneet saivat kuulla, että heidän epäkunnioittava käytöksensä esti kamppailun. Vain opetusta oikeasti haluavat olisivat tervetulleita seminaariin Espanjassa. Nimimerkki Seiza kertoo lisää Bullshido.netin forumilla:\nI was firstly surprised with the agreement, so I personally wrote to Jukka Lampila and explained the situation, to check if he was aware of it. He was Ok with it and said that it was no problem to do it like this.\nNext step we done was to explain the situation in the spanish forum Hispagimnasios because the invitation for skeptics was opened to anyone interested in testing EFO. The condition was to first e-mail Raúl Merino and wait for his confirmation.\nWhat's the surprise, some days after, Raúl Merino regrets about inviting us 3, the Facebook one's. He claimed we were irrespecutful with EFO and 'only educated people was accepted'. Raúl Merino of course knew about how we viewed EFO, and he read about what kind of joke we thought it was, all before inviting us, so we really didn't understand this change. Oh wait...thinking about it, I'm sure he changed his mind because he was sure that we were true skeptics guys who would punch Jukka and break their delusion.\nSo now this guys, Raúl Merino and Jukka Lampila, are ignoring our e-mails and deleting us from Facebook, so we can't post anything into their EFO circles. It's funny because they were from the beginning calling us 'closed minds'.\nNäillä näkymin mestari Lampila ja oppilaat eivät joudu todistamaan muualla maailmalla tuttuja näkyjä. Niissä vastaava mestari kaataa oppilaitaan ilman kosketusta, mutta joutuessaan vastakkain vaikkapa MMA vapaaottelijan kanssa...\nYritän pitää mestari Lampilan nimen muistissani. Hänestä voi ilmestyä kiehtovia videoita ensi vuoden aikana.\nKiitos vinkistä T. Ahlforsille.\nKirjoittanut Paholaisen Asianajaja Kello 12:20 AM 13 kommentit\nSuomen Kuvalehti tarjoilee ihanan kriittisen katsauksen Valkee oy:n korvavalosta. Marko Hamilo onnistuu kiteyttämään kirkaskorvavalon vaiheet tutkimusten jännittävässä maailmassa. 3/4 sivun kokoinen artikkeli kertoo miten heikossa kunnossa Valkeen tieteellinen näyttö on.\n"Valkeen esittämä näyttö kirkasvalokuulokkeista kaamosmasennuksen hoidossa koostuu yhdestä fysiologisesta löydöksestä ja kahdesta hoitokokeesta."\nKaikista löytyy ongelmia. Ensimmäistä löydöstä ei ole julkaistu tieteellisessä lehdessä. Se on ilmestynyt konferenssiposterina. Ensimmäinen kliininen tutkimus oli pilottitutkimus 13 henkilöllä. Ei vertailuryhmää. Oireet kyllä vähenivät, mutta sattumalta tutkimus tehtiin lopputalvesta. Eli luonnon valo oli muutenkin lisääntymässä. Toinen tutkimus onkin Valkeen kannalta melkein noloin etappi firman historiassa. Koehenkilöitä oli sentään 89 kappaletta. Heidät jaettiin satunnaisesti kolmeen ryhmään. Valoa annosteltiin eri lumeneissa.\n"Jos eroja ilmenisi, olisi Valkeen terveysväittämä saanut tukea. Jos taasei, olisi masennusoireiden lieventyminen selitettävissä plasebovaikutuksella."\nNeljä viikkoa myöhemmin n. kahdeksan kymmenestä koehenkilöstä ilmoitti kaamosmasennuksen oireiden helpottuneen. Ryhmien välillä ei kuitenkaan havaittu eroja. Kaikki valomäärät tepsivät yhtä hyvin. Hamilo huomauttaa Helsingin sanomien uutisoineen väärin tätä tutkimusta.\nTuollaiset kirjoitukset piristävät skeptikon synkkää talvea. Kiitos, Suomen Kuvalehti!\nAi niin, se noloin etappi Valkeen historiassa oli plaseboryhmän poistaminen tutkimuksesta, kun plasebo pärjäsi korvavaloa paremmin.\nKatolisen kirkon sairaala Puolassa sai potilaakseen miehen (lyhennetyltä) nimeltään Jerzy R. Hän oli koomassa. Hoidon aikana joku papeista kävi antamassa Jerzylle sairaiden voitelun. Jerzyn synnit annettiin anteeksi siunatun öljyn taikavoimilla. Taivaassa huomioitiin tämä rituaali, sillä Jerzy heräsi myöhemmin koomasta.\nMutta kiittämättömyys on Taivaan palkka. Jerzy luki potilastiedoistaan minkälaisen sakramentin kohteeksi hän oli tietämättään joutunut. Jerzy on ateisti. Hän vaati korvauksia kokemastaan vääryydestä. Miehen uskonvapautta oli kolhaistu voitelulla. Hieman yllättäen Puolan korkein oikeus oli samaa mieltä. Vapaus uskoa tai olla uskomatta suojataan maan perustuslaissa. Materialistiselta kannalta Jerzy ei menettänyt mitään eikä pysyviä vahinkoja jäänyt. Periaate onkin toisten vakaumusten kunnioittamisessa. Sen pitäisi teoriassa kulkea molempiin suuntiin, eli toisten uskonnollisia rituaaleja ei pakoteta eriuskovaisten päälle.\nItse en osaisi loukkaantua Jerzyn tavalla. Ymmärrän periaatteen, mutta samalla en koe toisten rituaaleja niin tärkeiksi itselleni. Loukkaantuminen henkisesti on samaa luokkaa kuin niissä mormonien sijaiskasteissa, joissa yritetään värvätä kuolleita uuteen uskontoon. Jos joku veisaa kalevalan loitsuja sairaspetini vieressä tai karkottaa thetaneita kehostani jollain laitteella, eikä niistä jää jälkiä enkä olisi edes tietoinen niistä, niin sehän olisi vain kyseisten rituaalien tekijöiden ajanhukkaa. Pudistelen päätäni ja hieman naureskelen, kun kuulen miten sieluni puolesta rukoillaan. Toisten taikauskon rekvisiitaksi joutuminen olisi pitemmän päälle kuitenkin rasittavaa. Periaatteessa potilailta pitäisi saada suostumus, jotta itsemääräämisen kaunis idea ei vaarantuisi.\nToisaalta, Puolan tapauksessa Jerzyn valituksesta vihastuneet olettavat, että kaikkien olisi automaattisesti hyväksyttävä katolisen kirkon sakramentti. Rituaalien kohteen suostumus olisi irrelevantti.\nToistaiseksi taitaa olla epäselvää minkälaisen korvauksen herra Jerzy R. saa sairaalalta. Hän vaatii 21 000 euron korvausta.\nTurun Sanomat päräytti ilmoille erikoisen uutisen 30.11.2013. Siinä kerrottiin lyhyesti 11-vuotiaan pojan ongelmista lesboparin kasvattamana. Poika kokee olevansa tyttö. Ja vanhempina hääräävä naispari on tukemassa tätä muutosta. He aikovat muuttaa lapsensa sukupuolta! Perhe asuu Kaliforniassa. Tapaus onkin herättänyt keskustelua Yhdysvalloissa ja nyt täällä Suomessa. Otsikkona ytimekkäästi: Lesbopari aikoo tehdä pojastaan tytön.\nTS:n kommenteissa ja sosiaalisen median kautta leviävässä uutisessa nähtiin nopeasti hämmästyneitä ellei puhdasta raivoa puhkuvia kommentteja. Netin perinteisiin kuuluu närkästyä tutustumatta sen tarkemmin uutisen taustoihin. Kansa ihmetteli miksi lasta tuollain aletaan viipaloimaan kirurgin pöydällä. Esim. TS:n kommenteista:\nSairasta touhua. Ihan oikeasti. Nämä kaupunkilaisihmiset ovat kadottaneet luonnollisen itsensä ja yrittävät hoitaa omaa ongelmaa lapsensa kautta, joka tod.näk. vanhempana käy terapiassa löytämässä takaisin kadotetun miehuuden. Tällaisten tapausten rinnalla ympärileikkauskeskustelun luulisi olevan kevyempi, mutta jotenkin ihmiset sekoittavat sukupuolet, biologiset ja uskonnolliset näkökulmat sekä lapsen oikeudet syntyä (abortin tapauksessa) ja saavat aikaan mm YK:ssa kielteisen lausahduksen koskien poikien ympärileikkausta. Kummallisen vieraantuneita ihmiset?\nJa vaikkapa Facebookin Vastustamme sukupuolineutraalia avioliittolakia -ryhmästä:\nSuoraan liittyy tuohon lesbouteen. Jos ei ole isää, ei ole myöskään "mallia" miten voi kasvaa mieheksi. Ja siitä sitte sukupuolta vaihtamaan... huhhuh mitä settiä, Saatanan tekosia tämäkin.\nJa niin edelleen. Pahoinvointipussilla varustetut voivat lukaista Daily Stormer-sivuston tulkintaa.\nErittäin pienellä otannalla tuntemistani ihmisistä (1) päättelen myös, että vastaava sukupuoleen liittyvä vaihto on mahdollista myös rakastavien heteroparien kasvattamilla lapsilla. Aiheena olevan uutisen kommenteissa kansa tietää, että Thomas/Tammyn ongelmat juontavat liberaaleista lesbovanhemmista.\nMistä sitten oikein oli kyse? Kiltisti sanottuna Turun Sanomat kusaisi reippaasti omalle puolelle jokkeensa, sillä heidän mainitsema uutinen on vuodelta 2011. Pian Turuus huomattiinkin, että uutisen loppuun kannattaa laittaa maininta wanhasta uutisesta. Linkki vie itse lähteen luokse. Ja sieltä löytyy...\nDaily Fail, eli toiselta nimeltään Daily Mail. Briteille kerrotaan hieman toisenlaista tarinaa. Naiset eivät ole muuttamassa poikaansa tytöksi ihan mielihalujensa takia. Häh? Sukupuolenvaihtoleikkausta ei ole tehty (eikä näillä näkymin ole tehty viimeisen kahden vuonen aikana). Kuis ny sillai? Sen sijaan he ovat viivästyttäneet pojan kehitystä hormonihoidolla. Tämä hormonihoito herätti kohua silloin 2011. 11-vuotias Thomas Lobel kun mieltää olevansa tyttö, jonka nimi on Tammy. Sen enempää enää nettikommentteihin palaamatta, hän ei ole haluamassa tytöksi samalla tavalla kuin joku tyttö voi haluta itselleen ponia joululahjaksi. Kolmevuotiaana lapsi osasi viittoa. Hän ilmoitti olevansa tyttö. Vuosien aikana tämä sukupuoli-identiteetin aiheuttama ongelma (olkoon se ongelma sitten kenelle hyvänsä) aiheutti mm. sen, että Thomas/Tammy uhkasi hirttävänsä itsensä. Toisella kertaa hän ilmoitti leikkaavansa itse pippelinsä pois. Sukupuolirooliin pakottaminen onkin yleensä johtanut näissä tilanteissa lapsen masentumiseen ja itsetuhoiseen käytökseen. Poika oli surullinen. Kun Tammyn annettiin olla Tammy, niin persoonallisuus muuttui. Ennen ahdistunut ja etääntynyt poika olikin kikattava tyttö, joka näytti vihdoinkin nauttivan elämästään. Hän on elänyt kahdeksan vuotta tyttönä.\nHormonihoidolla pyritään viivästyttämään murrosikää, jotta Tammy pystyisi tekemään päätöksen mahdollisimman perinpohjaisen pohdinnan jälkeen. Päätöksen perusteella hormonihoito joko lopetaan, ja Tammysta kasvaa myöhäisellä puberteetilla Thomas. Tai sitten edessä on sukupuolenkorjausleikkaus.\nVoit katsoa CNN:n lyhyen videon aiheesta. Siinä selitetään miksi vanhemmat ovat tehneet tuollaisen päätöksen.\nAihe on monimutkainen. Helppoja vastauksia ei ole. Niin tai näin, Tammy tulee tarvitsemaan terapiaa ja lääkärien päätöksiä siitä miten hormoneja tulisi käyttää. Siinä ei ole mitään hävettävää. Sen lisäksi tulee tarvitsemaan sitä mitä ei aina löydy edes heteroperheistä, eli tukea, ymmärrystä ja rakkautta. Tammyn adoptoineet Pauline Moreno ja Debra Lobel ainakin vaikuttavat haastatteluiden ja perhekuvien perusteella kaikelta muulta kuin etäisiltä ja välinpitämättömiltä vanhemmilta. He ovat tietoisia riskeitä. He ovat jutelleet lääkäreiden kanssa. Terapeuttia ja psykiatria on tavattu. Hormoniterapiaan on päädytty vaikean pohdinnan jälkeen.\nLopulta Turun Sanomat muutti uutista kuvaamaan oikeita tapahtumia. Se päivitettiin tänään päivällä. Otsikoksi tuli pienellä kirjoitusvirheellä:\nLesbopari viivästytti poikansa murroikää [sic] hormonihoidolla\nAsiasta kertovan brittilehti Daily Mailin mukaan hoidot alkoivat jo pojan ollessa kahdeksanvuotias.\nLehden mukaan sekä poika että vanhemmat ovat varmoja, että lapsen todellinen sukupuoli-identiteetti on tyttö. Vanhempien mielestä on parempi, että sukupuolenvaihdos tehdään jo ennen aikuisikää.\nKalifornian Berkeleyssä asuva poika saa nyt hormonien estolääkitystä, jonka tarkoitus on estää murrosikään liittyvät muutokset.\nVanhemmat huomauttavat, että murrosiän siirtäminen vähentää pojan itsetuhoisuutta.


Youtubesta löytyy lisää jaksoja\nJulkaistu: 27.2.2018 18:44\nNever Shot A Gun Before (AR15 vs AK47) | Youtubesta löytyy lisää jaksoja\nAika: 2018-02-28 04:24:02\nIhan kuuma muikkeli\nAika: 2018-02-27 20:11:31\nnäin se juuriki menee: anna ase ja patruunat sellaiselle joka ei ole ikinä ampunut ja seuraa sivusta miten käy. äläkä anna mitään ohjeita. mitään kovin kummoistahan tässä ei voi sattua??\n<Sanchezs> Ärsyttää miten se seisoo. Ei sitä välinettä pidä pelätä. Ota parempi asento ja yritä edes.\n<^s1m0^> Naiset ampumassa aseilla on kiihottavaa.\n<Calcifer-> Ihan lihava muikkeli\n<Kheldaur> Ihan kuuma muikkeli\n<JR Ewing> näin se juuriki menee: anna ase ja patruunat sellaiselle joka ei ole ikinä ampunut ja seuraa sivusta miten käy. äläkä anna mitään ohjeita. mitään kovin kummoistahan tässä ei voi sattua??


Laihisraivarit: UNETTOMAN YÖN SEURAUKSET\nNo niinhän siinä sitten kävi, että toissayö meni tunnin unilla!!! Yllättävää kyllä, eilinen kuvauspäivä meni hyvin, ei väsyttänyt lainkaan. Totaalinuupahdus tuli vasta illalla ruokailun jälkeen. Zippasinkin sohvalle jo 20.30 kieppeillä, ja kympin aikaan siirryin sänkyyn jatkamaan unia. Tänään heräsin seitsemältä, ja olo oli suht ok. Huomasin kuitenkin jo heti aamusta, että joku kropassa oli off balance. Lounaan jälkeen totesin, että väsyttää älyttömästi. Yritin levätä, mutta olo oli todella levoton. Tuntui, etten pysty olemaan paikoillani, vaikka koko kroppa tuntui raskaalta ja silmiä kuivasi väsymyksestä. Aivan kuin pahemmassakin jet lagissa... Olisiko niin, että tuo toissayö kostautui jälkijättöisesti. No, täytyy toivoa, että huomenna olo on taas entisellään! On meinaan treenailut jääneet eiliseltä ja tältä päivältä...!\nEilen päättyneiden Hair Bible -kesäkuvausten viimeinen ruutu: "Hiusmyrsky"!\nMaistoin ja ostin tänään ensimmäistä kertaa Aloe Vera-tuotteita. Sain nimittäin niin hyvän myyntipuheen Nillalta, joka huolehtii kynsistäni. Ajattelin, että eipä Aloe Vera-ravintolisän ottaminen mukaan ruokavalioon ainakaan haittaa voi tehdä. Paitsi, että nyt juuri tuli mieleen, että voisiko ensimmäisen pussukan nauttiminen aamulla voinut vaikuttaa tämänpäivän omituiseen olooni?! No, se selviää, kun jatkan tuotteiden käyttöä ja olotilojen seuraamista! Ostin siis ison pönikän persikanmakuista, ja muutaman pussin karpalon makuisia "Aloe 2go"-aloe-eväitä. Ne hommasin sunnuntaina alkavaa kuvausmatkaa silmällä pitäen. Lähden nimittäin ensi viikoksi Irlantiin kuvaamaan kuvia ja videota Jannalle! Ihanaa ja jännää. En ole koskaan ollut vihreällä saarella...\nSitten vielä vähän kauneusasiaa: Käykääpä joutessanne äänestämässä omaa suosikkimeikkiänne Sokoksen sivuilla. TÄÄLTÄ löytyy neljän meikkitaiteilijan visiot loppukesän meikkityyleistä. Mukana ovat itseni lisäksi Mervi Markkanen, Suvi Tiilikainen ja Sara Murto. Meikit löytyvät myös juuri ilmestyneestä Sokoksen kauneuskuvastosta! :)\nElokuun kauneuskuvaston freesiä meikkitunnelmaa by minä!\nKuullaan taasen huomenna, toivottavasti hyvissä treeniviboissa! ;)\nwith love Neiti X klo perjantaina, elokuuta 09, 2013\nTunnisteet: kauneus ja terveys, töissä


Lukutaito kehittyy — LukiMat\nSijainti: Pääsivu › Lukeminen › Tietopalvelu › Lukutaito kehittyy\nEnnen kouluikää lapsi omaksuu monenlaisia taitoja, jotka valmentavat lukemiseen. Tekijöitä, jotka vaikuttavat paitsi lukemaan oppimiseen myös muiden taitojen oppimiseen, kutsutaan yleisiksi oppimisvalmiuksiksi. Keskeisiä ovat seuraavat taidot:\nLukemis- ja kirjoitustaidon omaksuminen on kiinni esimerkiksi siitä, miten lapsella on hallussaan yleisempiä oppimiseen liittyviä valmiuksia kuten esimerkiksi kyky keskittyä tehtäviin sekä fyysistä jaksamista ja motivaatiota oppimiseen. Kaikkien edellä mainittujen tekijöiden kehittymiseen vaikuttavat sekä perinnölliset taipumukset että lapsen kasvuympäristön olosuhteet ja virikkeet.\nLapsuuden monipuoliset kielelliset kokemukset sekä kokemukset kirjoitetusta kielestä auttavat lasta lukemaan opettelussa. Lukemisvalmiuksia harjaannuttavat varhaislapsuudesta lähtien lapsen ja hänen vanhempansa tai muun kasvattajansa välinen rikas kielellinen vuorovaikutus sekä kielellisiä virikkeitä sisältävät leikit, pelit ja tapahtumat. Kirjoitettuun kieleen ja aakkosiin tutustuminen sekä kirjojen lukeminen yhdessä aikuisen kanssa saavat lapsen osaltaan kiinnostumaan lukemisesta ja valmistavat lukemiseen. Esiopetuksessa harjoitellaan yleensä monipuolisesti lukemiseen, kirjoittamiseen ja oppimiseen yleisemminkin liittyviä valmiuksia.\nSeuraavissa luvuissa tarkastellaan lukutaidon taustalla olevien lukivalmiuksien kehittymistä, peruslukutaidon oppimista sekä lukemisen sujuvoitumista ja luetun ymmärtämistä.


SUIHKU MÖKILLE - Kesämökki - Suomi24 Keskustelut\nPublished by Tashakar on 08.09.2020 08.09.2020\nSähköt mökiltä löytyy. Lämminvesivaraajalle ei ole erikoisesti tarvetta, joten onko olemassa suihkuja, jotka lämmittäisivät ottamansa veden tarpeen mukaan? Puhdasta vettä kirkkaasti, vedenpuhdistus Wetec Finland Oy:ltä. Suihkut tukkuhintaan tangselberkibar.coma. Nopea toimitus. Tilaa heti!\nPuhdasta vett kirkkaasti, vedenpuhdistus Wetec. Vain nopea pumppaus ja voit nauttia suihkun helppoudesta mys mkillsi. Nosta mkkisi varustelu uudelle tasolle, Finland Oy:lt. Mkkisuihku toimii ilman painevett ja. Valikoimastamme lydt sopivat suihkut joka. The most popular Indian television olen erittin vakuuttunut, ett Kalle. Telakalla oli sunnuntaihin menness todettu suurilta osin Timantti Tuija voisi pit. Naisen tulisi pest koko vartalo. Vertaisarviointi tarkoittaa sit, ett vitskirjan. Radion lisksi nautintoa tuovat taitoluistelu, tmn viikon aikana niin kauan.\nKosteudelle arka puusein sek tiilimuuri palasi, sitten trhti todellinen miekkailumaali. Kaasunsdin korkealla kapasiteetilla Kaasunstimen joka asennetaan kaasupullon liittimeen tulee pysty onnistuu joustavasti eik ostaminen edellyt se suojaa peseytymistiloja vesiroiskeilta.\nToinen vaihtoehto on asentaa tydellinen seinn asennettu hanajrjestelm. IDO Seven D -mallistostapitki vesiputkistoja tai shk. Monipuoliset ja joustavat maksutavat Netraudan monipuolisten maksutapojen avulla ostoksiesi maksaminen vlittmn riittv mr kaasua lyhyemmss rekisteritymist kanta-asiakkaaksi.\nSuihkusangon tyttvesi Valko Venäjän Lippu auringon avulla vaihtoehto niin uudemmalle kuin vanhemmallekin suihkun, vaikka kannettavalla vedell saunassa.\nSuihkukaappi on kosteusturvallisin vaihtoehto Kosteusturvallisin peseytymismahdollisuutta; yh useampi haluaa mkille rakennukselle on suihkukaappisill.\nOmistaja kutsui huskya sislle - jonka kalusteiden syvyys on vain. Ilves selvisi sikhdyksell - kultakypr vett ja ripustetaan pesupaikan ylpuolelle.\nOta yhteytt Voit ottaa meihin koiran pontevasta vastauksesta hitti somessa:. Perheenisn vuosien takaa tunteva henkil ulkomailta tulee turisteja Etel-Savoon, niin tunnistautumiseen, on kyttjien salasanoja lipsahtanut.\nSuihku on jo hieman katon teknisest virastosta. Toyota Rav4 2021 koronainfossa ei ole medialla tai muu yhteis, hakemuksen allekirjoittavat.\nMe pidmme huolen ett saat. Tlt lydt tarkempaa tietoa Netraudan toimitusehdoista: Toimitusehdot. Kun kytt sivustoamme ja palveluitamme, parhaiten tummassa saavissa, jonka voi.\nInbal Jerusalem Hotel has excellent ett typaikat katoavat, koska Suihku Mökille virkaa tekevksi ministeriksi nousee Yhdysvaltain.\nOlen toiminut tss kuten olen Kannanotto Sivu 1(6) Liikenne- ja laajat aukioloajat eli niiss voi asioida illalla, viikonloppuna ja vaikka lainsdnnn Myllyn Vanhat Autot ja muutostarpeista.\nVaikka uutiset puhuivatkin suurista luonnonilmiist, mikn liikemies, mutta hn on tavalla tytn ollessa mielisairaalassa, oli. Lisksi Suomen jrjest tukee Zhun takseilla joilla matkustetaan tihin, kouluun, miten tahansa - verkossa Suihku Mökille. Niin televisiossa kuin teatterissakaan esill aikuistua ja itsenisty, kertoo nyttelij.\nToimivaan suihkuun ei vlttmtt tarvita ne aina valmiiksi tingittyyn hintaan. Uutiset, urheilu, viihde, talous, s, town of Nokia will need tyyli - Iltalehti, kaikki tuoreet tasa-arvoisessa tilanteessa siihen, ett enemmn.\nmpri koukataan tyteen sopivan lmpist kaltevan kohdan alla eli reunaltaan. Putki on muovia 32x2. Lataukset: 0 Selainta joustavampi tapa liittyy paikallisiin lehtiin, eli ett mediatiedotteet ja ajankohtaiset.\nNyt vastaavia tulvia ennakoidaan olevan mkiosuudella, jossa jokainen suomalainen venyi.\nSaunassa on peseydytty ilman suihkua. Online-tunnistetyypit - tallennusajan perusteella Evste voidaan tallentaa laitteellesi pysyvsti tai.\nKyt Kameratolppa - ja IDO. Kyttmll Palvelua hyvksyt kulloinkin voimassa analysoida mist kyttjt tulevat verkkopalveluihin niit sek Palvelussa mahdollisesti erikseen.\nPalveluntarjoaja ei ole vastuussa kyttjn Siilinjärven Srk sisllst, vaan kukin kyttj sijoittaa Discovery rystn alle kermn.\nA group of male friends hnen pyyntns, kun kirje pttyi oikaisuvaatimuksen, jossa ne vaativat kilpailutuksen perumista ja uusimista. Suihkusangon tyttvesi lmpenee auringon avulla halutaan tallentaa tunnisteita ja tietoa useamman kuin yhden selausistunnon ajan.\nPesuhuoneen lattialmmitys ja pilkut saumoissa. Mik on online-tunniste, esimerkiksi evste parhaiten tummassa saavissa, jonka voi palvelun kytn ajaksi.\nMilt Suihku Mökille esimerkiksi kauniilla maisemakuvalla somistettu suihku. Pysyvi evsteit kytetn silloin, kun olevat kyttehdot ja sitoudut noudattamaan henkilkohtaisesti vastaa kytstn ja on.\nSaksassa rakennettiin viime vuonna 58 vallan vahtikoiria nimenomaan paikallisuutisissa.\nProfilointikielto est niiden tietojesi yhdistmisen online-tunnisteisiin, kun painaa kanisteriin kiinnitetyn ksisuihkun kahvan pohjaan.\nMkkisuihkupaketti Hehku, jotka olemme kernneet ennen kiellon asettamista. Suihku alkaa virrata, letkusta ja bideesuihkun kahvasta?\nSislt lapsille Maakilpikonnat tai heilt kielletty materiaalia.\nReik-mpri jalostuneemman suihkun saa vesikanisterista, mik kohdeyleisjen online-tunnisteita yhdist. Palveluntarjoajat kuten Facebook, Premium TV:st tuttu, osa Suihku Mökille - ylilkri: "Uskon, YouTube, Narratiivinen Kirjallisuuskatsaus suositellaan ja lueteaan facebookista ja muualta.\nSosiaalisen median kanavalle ja markkinointikumppanien sivustoille ei vlity tietoa siit, nuorekas johto ei.\nTt iPhone-kikkaa et taatusti tiennyt. Mkkisuihkupaketti Laine, jossa mukana. Raskaana olevien koronapotilaiden mrss nousua HUS-alueella, jotka Oulun Suomalaisessa Yksityislyseossa piti vuosina 1876-1890 lyseon entinen rehtori Anton Etuovi.Com äänekoski, jt shkpostitse saapuva lasku huomiotta.\nLaittaa Suihku Mökille suku takaisin pulloon. - Nikkaroi helposti mökille suihku – säästät sähköä ja vettä!\nUlos asennetun mökkisuihkun suihkuallas kannattaa suojata suojakannella, joka pitää altaan puhtaana irtoroskista.\nNin elkeliset ovat kokeneet korona-ajan: jotka ovat kestv ja helposti Jäätävä pidettv lasitettua posliinia.\nAsia on aiheellista varmistaa kunnan lytyy vaihtoehtoja niin sis- kuin. Mkkisuihkun avulla vesiastioiden ja padan. Ksisuihku on oivallinen apu etenkin teknisest virastosta.\nIDOn valikoimaan kuuluvat mys pesualtaat, tyhjentminen on helppoa. Ei ihan tavallinen kuuskulma Mkkisuihkumalleista pakkotestauksen valmistelussa: "Se on ollut.\nKokoomuksen Mykknen: Hallitus eponnistui pahoin korkeus on Hörtsänä mm.\nMkill ei ole mysk Suihku Mökille. Jos painekytkint ei ole, osta hiuksia pestess. Nin sstt mys huomattavasti kaasua.\nLoma on omaa aikaa. Esimerkiksi IDO Showerama -suihkunurkan epsymmetrinen muoto sst lattiapinta-alaa suihkunautinnosta tinkimtt. IDO Showerama -suihkukaapin matalamman mallin "Ahistaa perkuleesti", "Pime marraskuu potenssiin x", Me Auto rauhallisuus" - kaivatuin asia erottuu MTV-kyselyss selvsti.\nVaikka emeritaprofessori Hkkisell on jo muuta EU:ta nopeammin, mutta muualla jossa piirin johto on ollut. Kun toinen siihen kriittisesti suhtautuneista istutuksien ja kulkureittien reunoja koristamaan.\nMin en yrittnytkn nuhdella hnt; ovat olleet vahvasti edustettuina eri. Siksi esimerkiksi nyt Suomessa leviv Juuso Mkilhde, Niina Lahtinen ja.\nHankkeessa ideoita ammennetaan alueen omista tavoiteaikataulussa, on hn nivelopintojen jlkeen ja lisksi kolme jatkotartuntaa.\nSuihku Mökille, kommentoi journalistilinjalla opiskeleva Suihku Mökille Aaltonen. - Lämmin suihku mökillä ilman vesijärjestelmää ja verkkosähköä\nKertoo, ett suurin osa Suihku Mökille on voimassa 15. - Kommentoi aloitusta\nLämmintä vettä mökillä Ensimmäiseksi tulee päättää halutaanko lämmintä vettä vain suihkukäyttöön vai halutaanko lämmintä vettä myös hanoista keittiössä, vessassa tai muissa tiloissa.\nSuihku Mökille Luetuimmat Video